Selepas BOE Kecewakan Pasaran, Ke Mana Hala Tuju GBP/USD?

Memantau kepada carta pergerakan harga GBP/USD, harga dilihat telah memapar terjunan pada awal sesi Eropah (Jumaat) selepas hanya bergerak perlahan dan mendatar pada sesi Asia sebelumnya.
Terjunan harga pada Jumaat dilihat menyambung momentum junaman harga pada Khamis susulan keputusan mengecewakan oleh bank pusat England yang mengekalkan kadar faedah tidak berubah pada mesyuarat polisi yang terbaru.
Penurunan tersebut juga tampaknya hampir sahaja untuk menjejaki zon sokongan paling kukuh setelah dicapai pada penghujung September sekitar 1.34000 sekaligus telah merekodkan paras terendah 2021.
Namun memasuki ke sesi New York (Jumaat), pergerakan harga kembali meningkat ke zon SBR (support become resistance) 1.35000 serta kekal didagangkan di bawah paras rintangan Moving Average 50 (MA50).
Tampaknya matawang USD sedikit gagal dalam memanfaatkan peluang untuk mengukuh meskipun penerbitan data NFP Amerika Syarikat (AS) diterbitkan dengan bacaan positif dengan pertambahan pekerjaan pada bulan Oktober melepasi jangkaan dan juga penurunan pada kadar pengangguran.
Akan tetapi faktor kemungkinan berlaku aktiviti pengambilan untung (profit taking) serta kemerosotan hasil perbendaharaan AS 10 tahun telah membantutkan nilai USD daripada terus menguat.
Matawang Pound pula nampaknya mengambil kesempatan dan ruang untuk mengukuh setelah terpalit kekecewaan berikutan keputusan Bank of England (BOE) yang mengekalkan kadar faedah tersebut.

Jika penerbitan data NFP AS berdaya untuk merangsang USD dalam mencatat pengukuhan pada minggu ini, dijangka zon sokongan 1.34000 akan sekali lagi menjadi fokus utama bagi pelabur menilai reaksi bagi pergerakan harga berikutnya.
Momentum penurunan yang lebih parah bakal menyaksikan pergerakan harga pada carta GBP/USD mampu merobek zon sokongan berkenaan untuk merekodkan paras terendah 2021 yang baharu.
Terlebih dahulu zon SBR 1.35000 berkemungkinan akan dijadikan sebagai zon terawal yang akan diuji sekiranya harga kembali memapar lonjakan ke zon SBR yang lebih tinggi lagi pada paras 1.36000.
Zon SBR 1.36000 itu juga akan dijadikan aspek terpenting kepada pelabur sama ada harga hanya membuat corak LH (lower high) atau berupaya dalam memberi isyarat yang jelas untuk perubahan trend.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Mata Wang Bergelora Menjelang Ucapan Powell!

Indeks US dolar dan mata wang euro kedua-duanya tergelincir pada hari Khamis dalam dagangan bergelora apabila pelabur menunggu ucapan Pengerusi Rizab Persekutuan Jerome Powell pada hari Jumaat untuk mendapatkan petunjuk lanjut mengenai kadar kenaikan kadar bank pusat AS yang berterusan.
Pelabur menjangkakan kenaikan kadar 50 atau 75 mata asas pada bulan September ketika Fed melawan inflasi, tetapi dalam masa yang sama menekankan beberapa data ekonomi A.S yang lemah.
Menurut Shaun Osborne, ketua strategi FX di Scotiabank di Toronto, beliau melihat pasaran mungkin menjangkakan mesej hawkish daripada Powell. Walau bagaimanapun, “sejak FOMC yang lalu, data dari A.S. tidak begitu baik. Saya fikir dengan harga petrol di A.S. turun dengan ketara terdapat pandangan bahawa tekanan inflasi mungkin telah memuncak,” kata Osborne.
Presiden Fed Kansas City Esther George berkata terlalu awal untuk meramalkan berapa banyak bank pusat A.S. akan menaikkan kadar faedah bulan depan, dengan laporan utama mengenai inflasi dan pasaran buruh masih dinantikan keabsahannya.
 Presiden Fed Atlanta Raphael Bostic juga berkata beliau belum memutuskan sama ada Fed perlu menaikkan kadar faedah sebanyak 50 mata asas atau 75 mata asas pada mesyuarat dasarnya bulan depan.
Indeks US dolar terakhir turun 0.05% pada 108.57. Ia berada di bawah paras tertinggi 20 tahun 109.29 yang dicapai pada 14 Julai. US dolar mula kukuh lebih lanjut selepas data pada Khamis menunjukkan bahawa ekonomi A.S. menguncup pada kadar yang lebih sederhana daripada yang difikirkan pada awalnya pada suku kedua.
Mata wang Euro susut 0.04% berbanding US dolar kepada paras dagangan $0.9964. Mata wang tunggal euro naik semula secara ringkas di atas pariti semalaman, sebelum menjejaki semula selepas sentimen perniagaan di Jerman pada Ogos telah jatuh ke paras terendah sejak Jun 2020.
Pergerakan Euro sebahagian besarnya didorong oleh kenaikan harga gas asli, yang dikaitkan dengan euro yang lebih lemah kerana pergantungan Eropah kepada gas asli. Di tambah pulah kebimbangan terhadap ekonomi global, menyebabkan pelabur lebih berminat pada safe haven.
Dolar Australia pula mula susut selepas laporan media negara China mengatakan bahawa China akan mengambil lebih banyak langkah untuk menyokong ekonomi, termasuk meningkatkan sokongan pembiayaan untuk projek infrastruktur dan meningkatkan sokongan untuk firma swasta dan syarikat teknologi.


AUD/USD Jatuh Paras Paling Rendah Tahun Ini!

Sentimen pasaran masih dinilai dalam keadaan yang berisiko buat para pelabur berikutan isu siling hutang Amerika Syarikat (AS) menjadi perhatian utama ketika ini yang masih buntu mencapai penyelesaian.
Jika kesepakatan dalam perbincangan perkara itu gagal dicapai sebelum tarikh akhir 1 Jun, ekonomi AS berada dalam situasi getir malah akan memberi impak besar seluruh dunia.
Pada ketika ini, pergerakan pasaran tidak menentu sementara US dolar sebagai mata wang safe-haven masih lagi mendapat permintaan.
Berbanding kebanyakan mata wang utama yang lain, US dolar berjaya mengekalkan pengukuhannya walaupun tidak begitu ketara menuju ke penghujung minggu ini.
Seperti pada carta harga pasangan mata wang AUD/USD, harga dilihat menyambung lagi corak penurunan pada minggu ini setelah mendatar di minggu yang lalu.
Penurunan yang diteruskan hingga ke sesi New York semalam dilihat telah mencecah ke paras tumpuan 0.65400.
Penganalisis melihat harga yang terus bergerak di bawah halangan Moving Average 50 (MA50) pada rangka masa 1 jam di carta AUD/USD akan menyambung penurunan lebih rendah.
 Harga bergerak perlahan di sesi Asia pagi ini (Khamis), namun pergerakan dijangka bakal lebih rancak di sesi New York dengan reaksi terhadap data pertumbuhan ekonomi AS yang bakal diterbitkan.
Sekiranya US dolar mengekalkan pengukuhan, harga akan meneruskan penurunan ke paras lebih rendah dengan sasaran untuk mencecah hingga sekitar 0.63700.
Namun jika harga melonjak semula dari zon 0.65400, melepasi halangan MA50 akan mendorong kenaikan lebih tinggi setelah memberikan isyarat untuk perubahan trend.
Harga bakal meneruskan kenaikan menuju 0.66500 atau ke rintangan pada 0.67000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pound Melemah Pada Sesi Eropah Ekoran Bacaan Inflasi Tahunan UK Merosot

Sesi pasaran Eropah menyaksikan dagangan Pound Sterling bergerak lemah dengan tumpuan turut terarah pada bacaan data indeks harga pengguna di UK yang mencatatkan angka mengecewakan.
Kadar infkasi tahunan UK pada bacaan Ogos menurun kepada 1.7% lebih rendah berbanding jangkaan penurunan 1.8% oleh pasaran daripada bacaan 2.1% yang terdahulu. Bacaan tersebut juga merupakan yang terendah untuk tempoh dua setengah tahun.
Menyentuh perkembangan Brexit pula, Ketua Perunding Brexit Kesatuan Eropah (EU) Michel Barnier telah menyatakan bahawa EU terbuka untuk sebarang cadangan dari UK untuk penyelesaian isu Brexit.
EU menyatakan kerja keras mereka untuk proses Brexit dan kesanggupan untuk mencapai perjanjian pengunduran Britain. Namun, garis panduan dalam aspek sempadan yang dianjurkan oleh kerajaan UK tidak disenangi EU.
 Matawang dolar Euro dilihat mencatatkan peningkatan pada dagangan semalam namun mula menunjukkan penurunan pada dagangan hari ini dengan bacaan akhir kadar inflasi tahunan pada zon Eropah kekal tidak berubah seperti bacaan terdahulu.
Pasaran minyak mentah juga dilaporkan semakin pulih ekoran perkembangan positif yang dilaporkan pada operasi minyak mentah di Arab Saudi yang dijangka akan pulih sepenuhnya dalam masa yang terdekat.
Hal tersebut juga membuatkan harga minyak mentah kembali menurun diiringi bersama dagangan safe-haven terutama Yen dan Swiss franc.
Yen dan Swiss franc turut dijangka bergerak perlahan dengan pasaran menunggu keputusan mesyuarat bank pusat Bank of Japan (BOJ) dan Swiss National Bank (SNB) pada esok hari. Turut berlangsung mesyuarat polisi pada hari yang sama ialah Federal Reserve (Fed) dan juga Bank of England (BOE).
Pelabur dijangka akan lebih berwaspada dengan jangkaan pergerakan pasaran akan bergerak lebih aktif dan volatile pada dagangan Khamis dengan keputusan kadar faedah oleh empat bank pusat utama tersebut di samping data-data berimpak tinggi seperti bacaan pertumbuhan GDP di New Zealand, laporan pekerjaan Australia dan data jualan runcit UK.


Pelabur Dah Sedia ‘Menyelam’ Lebih Dalam Bersama AUD/USD?

Pengumuman oleh Reserve Bank of Australia (RBA) untuk meneruskan rancangan pengurangan pembelian bon kerajaan (tapering) pada mesyuarat polisi edisi September semalam dilihat gagal merangsang pengukuhan dolar Australia.
Pelabur melihat sebagai isyarat dovish oleh RBA apabila langkah pembelian bon akan dilanjutkan sehingga Februari tahun hadapan, berbeza berbanding cadangan awal sehingga pertengahan November ekoran faktor pemulihan ekonomi yang perlahan.
Lanjutan tempoh untuk tapering dilakukan menunjukkan pembelian bon masih akan dikekalkan pada jumlah yang sama untuk tempoh lebih panjang yang mendorong penyusutan dolar Aussie.
Pada carta harga pasangan mata wang AUD/USD, corak penurunan harga jelas dipaparkan pada Selasa semalam selepas bergerak mendatar di awal minggu.
Harga yang memberi isyarat awal pergerakan bearish selepas jatuh di bawah paras sokongan Moving Average 50 (MA50) pada rangka masa 1 jam, telah meneruskan penurunan lebih rendah di bawah paras 0.74000 semalam.
Selepas mencecah paras terendah harian semalam sekitar 0.73740, harga bergerak mendatar bersambung ke sesi Asia pagi Rabu menguji pula paras 0.74000 yang menjadi rintangan terbaru harga.
 Selepas menyentuh paras 0.74000 tersebut harga menyambung penurunan sehingga awal sesi Eropah untuk meneruskan trend bearish.
Penurunan lebih rendah bakal menuju ke zon tarikan harga pada trend kenaikan sebelum ini seperti pada zon 0.73340 dan 0.73000.
Sekiranya perubahan sentimen berlaku dan mengubah arah pergerakan harga untuk melonjak semula, kenaikan di atas paras 0.74000 akan mendorong harga ke paras lebih tinggi menuju rintangan 0.75000.
Mencapai paras ketinggian pada 0.75000 tersebut akan mencatatkan paras tertinggi terbaru untuk tempoh dagangan 8 minggu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Greenback dinilai Lebih Rendah Dalam Sesi Eropah

US Dollar merosot berbanding matawang utama yang lain pada Rabu apabila pelabur masih mengambil pendekatan berhati-hati menjelang sidang kemuncak pertemuan Donald Trump dan Presiden Xi Jinping minggu ini.
US Dollar Index yang mengukur kekuatan US Dollar berbanding matawang utama dinilai lebih rendah pada 100.36.
Antara topik hangat yang akan dibincangkan di dalam pertemuan dua gergasi ekonomi dunia itu termasuklah isu perdagangan dan keselamatan AS-China, disamping program senjata Korea Utara.
US Dollar juga kekal berada di dalam tekanan berikutan kerbimbangan pasaran sama ada dasar ekonomi Trump mampu merangsang ekonomi AS disamping memberi peluang kepada Fed untuk mengetatkan dasar dengan lebih agresif.
 Fed akan mengeluarkan minit mesyuarat Mac pada awal pagi Khamis (2.00 pagi).
Selain itu, pasaran juga memberi tumpuan kepada data NFP yang akan dikeluarkan pada Jumaat nanti.
US Dollar merosot lebih rendah berbanding Yen dengan USD/JPY menjunam sebanyak 0.14 peratus pada 110.59, tidak jauh dari paras terendah yang dicatat pada Selasa.
Sementara itu, Dollar Australia didagang lebih tinggi dengan AUD/USD meningkat sebanyak 0.2 peratus kepada 0.7579. Reserve Bank of Australia meletakkan kadar pada tahap tidak berubah semalam disamping menyuarakan kebimbangan terhadap kenaikan harga hartanah dan kelemahan pasaran buruh.
Ekonomi Zon Euro Bakal Berdepan Masalah Lebih Besar!


Sedikit Pemulihan US Dolar Selepas Junaman Pagi Tadi

US dolar bergerak di sekitar paras terendah 13-bulan lalu berbanding enam matawang utama dunia pada Khamis selepas kenyataan oleh The Fed dilihat menunjukkan ketidaktentuan kenaikan kadar faedah dalam beberapa bulan akan datang.
US dolar melemah secara mendadak selepas bank pusat Amerika Syarikat ini mengatakan inflasi masih lagi kekal di bawah sasaran dua peratus walaupun risiko dalam masa terdekat kepada ekonomi dilihat stabil. Sebelum ini, The Fed melihat kelemahan dalam data inflasi hanya sementara dan frasa ini telah dibuang daripada kenyataan polisi bank pusat.
Nada berhati-hati bank pusat jelas dilihat apabila mereka mengatakan tentang inflasi, di mana dalam kenyataan tersebut mengatakan kenaikan kadar faedah di masa hadapan bergantung kepada data ekonomi.
 EURUSD susut 0.16% kepada 1.1715 setakat pukul 6.26 petang, jatuh dari paras tertinggi dua-setengah tahun yang lepas. Paras tertinggi (1.1777) ini dicapai pada pagi Khamis selepas pengumuman polisi Fed.
USDJPY naik 0.15% setakat ini dilihat sejajar dengan pemulihan US dolar yang lebih meluas.
Kejatuhan juga direkod dalam pasangan matawang AUDUSD dan NZDUSD yang masing-masing susut 0.11% setakat pukul 6.32 petang.


Ekonomi UK Kembali Berkembang! BOE Tunggu Apa Lagi?

Ekonomi UK kembali menunjukkan pertumbuhan pada bulan Ogos setelah pertama kali memaparkan penguncupan pada bulan Julai, sekali gus mengekalkan keyakinan pasaran bahawa Bank Pusat England (BOE) akan mula menaikkan kadar faedah sebelum akhir tahun.
Terbaru, Pejabat Statistik Nasional (ONS) melaporkan Keluaran Dalam Negara Kasar (KDNK) UK meningkat sebanyak 0.4% pada bulan Ogos, kurang sedikit dari jangkaan pasaran untuk meningkat 0.5%.
Bagaimanapun, bacaan ini menunjukkan ekonomi UK kembali berkembang setelah menguncup pada Julai yang menurun sebanyak 0.1%, menurut laporan yang disemak semula.
 Angka terbaru yang dicatatkan menunjukkan ekonomi UK masih 0.8% lebih rendah daripada tahap sebelum pandemik Covid-19 bermula.
Ini juga menandakan kadar pemulihan ekonomi Britain semakin sederhana, tidak seperti ketika perlaksanaan pelonggaran sekatan bermula pada bulan April yang menunjukkan pertumbuhan meningkat ketara.
Walaupun begitu, pelabur tetap melihat bahawa BOE akan menaikkan kadar faedah pada tahun ini untuk menangani masalah tekanan harga yang semakin meningkat.
Tabung Kewangan Antarabangsa (IMF) pada hari Selasa mengatakan Britain berada di landasan yang betul untuk pertumbuhan terpantas berbanding ekonomi utama lain dari G7 dengan berkembang sebanyak 6.8% tahun ini.


Apa Jadi Pada Carta GBP/USD Selepas Mesyuarat BOE Semalam? Teliti Analisis Ini

Menjadi tumpuan pelabur semalam adalah mesyuarat bank pusat England yang telah memberi kesan pergerakan bercampur buat mata wang Pound.
Bank of England (BOE) menetapkan kenaikan kadar faedah sebanyak 25 mata asas ke paras 4.25%, menunjukkan peningkatan kadar yang lebih perlahan.
Menjadi cabaran buat bank pusat apabila data inflasi UK yang diterbitkan pada Rabu lalu mencatatkan bacaan angka yang tinggi di paras 10.4%.
Ini dilihat menyukarkan bank pusat yang sebelum ini menyatakan untuk menghentikan pengetatan dasar.
BOE mengatakan mereka telah menaikkan kadar faedah dengan banyak dan percaya bahawa inflasi akan turun lebih ketara pada suku kedua tahun ini.
Pound didagangkan suram sepanjang Khamis semalam dan tidak memberi reaksi yang agresif pada keputusan mesyuarat tersebut.

Pada carta harga pasangan GBP/USD, harga yang sedikit meningkat semalam berlegar di paras ketinggian 1.23400 yang menjadi paras tertinggi terbaru 7 minggu didorong oleh kesan reaksi pasaran terhadap mesyuarat FOMC.
 Namun, harga gagal kekal berada di atas paras 1.23000 dengan beberapa kali turun ke sekitar 1.22700.
Menyambung dagangan pada sesi Asia pagi ini (Jumaat), harga masih perlahan di sekitar itu dan berlegar di paras sokongan Moving Average 50 (MA50) pada pergerakan di rangka masa 1 jam carta GBP/USD untuk memberi petunjuk selanjutnya.
Sekiranya harga susut lebih rendah, harga dilihat akan menuju ke paras 1.22000 untuk menguji kembali zon RBS (resistance become support) itu.
Menyambung lagi penurunan selepas perubahan trend, harga akan kembali ke paras-paras tumpuan minggu sebelum ini seperti pada 1.21000 dan 1.20000.
Namun, jika harga berjaya melonjak menyambung trend bullish sebelum ini semula, kenaikan harga bakal mengatasi ketinggian dicapai semalam.
Seterusnya harga akan menuju ke sasaran ketinggian terbaru pada sekitar 1.24000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Forex Pada Awal London Open: USD Paling Lemah

US dollar masih didagangkan di bawah paras tertinggi empat bulan lalu berbanding beberapa matawang pada Khamis dengan fokus pasaran kini beralih kepada data-data ekonomi selepas pengumuman FOMC awal pagi tadi.
The Fed pada pagi tadi dilihat sedikit hawkish walaupun mengekalkan kadar faedah di paras 1.75%. Bank pusat juga mengatakan inflasi bergerak hampir ke sasaran 2% tetapi dilihat boleh mempertimbangkan jika inflasi sedikit melebihi paras sasaran tersebut. Oleh itu, pasaran melihat The Fed tidak akan begitu aggresif dalam menaikkan kadar faedahnya di masa hadapan.
Indeks US dollar yang mengukur kekuatan matawang greenback berbanding enam matawang lain jatuh 0.40% setakat pada pukul 3.44 petang. Satu kejatuhan yang agak besar kepada US dollar di mana pasaran sebelum ini menjangka satu kenaikan kadar faedah yang lebih pantas tetapi jangkaan itu meleset selepas penetapan FOMC pagi tadi.
 Major pair EUR/USD naik 0.46% dengan GBP/USD naik 0.33%. USD/JPY pula jatuh 0.20%, USD/CAD jatuh 0.32% dan USD/CHF jatuh 0.32%. AUD/USD dan NZD/USD masing-masing merekodkan kenaikan 0.47% dan 0.39% setakat ini.
Matawang paling kuat setakat ini adalah Euro dan AUD, manakala matawang paling lemah adalah USD. Dengan menggabungkan matawang paling kuat dan lemah, pair EUR/USD dan AUD/USD masing-masing naik 0.46% dan 0.47%.
AUD dan Euro menjadi matawang yang paling kuat ketika ini berikutan terdapat kelemahan terhadap US dollar. Kekuatan AUD juga dibantu oleh data imbangan dagangan (trade balance) yang merekodkan bacaan lebih tinggi daripada jangkaan.
Kelemahan matawang US dollar ketika ini juga banyak membantu kenaikan harga komoditi sekaligus menyokong kenaikan matawang-matawang komoditi (commdolls) seperti CAD dan NZD.


Harga emas goyah menunggu Mesyuarat Bank of England

Harga emas jatuh sejak sesi Asia ketika trader menunggu keputusan BoE jam 7pm malam ini.
Emas untuk penghantaran Ogos di Comex Devision, NYMEX jatuh pada kadar $11.05, atau 0,82% untuk didagangkan pada $1,332.55 troy ounce jam 07:06 waktu GMT.
Semalam kelihatan Emas menokok hampir 2000 pip untuk didagangkan pada 1347 US Dollar awal pagi tadi.
Emas dilihat berpotensi besar untuk membuat kenaikan oleh beberapa sebab berikut :-
 – Kemungkinan Rate Cut dan stimulus oleh BoE
– Shinzo Abe PM Jepun memberikan “signal” kemungkinan ada rangsangan ekonomi
– ECB yang mengambil side dovish dengan menahan review polisi ke minggu hadapan
Oleh sebab-sebab di atas, Emas dilihat sebagai tempat selamat untuk menyimpan nilai, sekaligus bakal meningkatkan pegangan emas.
Ramai pedagang juga menganggap yang Fed bakal menunda kenaikkan rates berikutan Data Pekerjaan minggu lepas.
Kenaikan US Dollar bakal memberikan kesan kepada Emas yang mungkin mengalami penurunan.
Emas meningkat hampir 27% setakat July tahun ini.


Sentimen Pasaran: Matawang Sterling Susut Selepas Komen Mark Carney!

Matawang sterling mencatat penyusutan ke paras terendah 2 minggu lalu berbanding US selepas ketua Bank Pusat UK, Mark Carney mengatakan bank pusat berkemungkinan akan bertindak balas dengan lebih cepat jika terdapat tanda tanda-tanda kelemahan dalam ekonomi yang berterusan.
Matawang sterling telah susut sebanyak 0.5% pada paras dagangan $1.3028 iaitu paras terendah sejak Disember 27. Matawang Sterling juga susut berbanding matawang Euro sebanyak 0.6% pada hari ini.
Pemain pasaran matawang melihat terdapat kemungkinan sebanyak 60% bahawa bank pusat akan mengurangkan kadar faedah sebanyak 25 mata berbanding bulan lalu dimana pasaran hanya melihat hanya terdapat 50% kemungkinan pengurangan kadar faedah.
Disisi lain dolar Kanada didagangkan lemah dengan USD/CAD diadagangkan pada paras tertinggi 10 hari lalu iaitu pada paras 1.3050. Antara faktor yang menyebabkan penyusutan dolar Kanada ialah kejatuahn harga minyak berikutan ketegangan geopolitik antara AS-Iran semakin redah.
 Indeks US dolar yang mengukur dolar greenback berbanding enam matawang utama menunjukkan pengukuhan sebanyak 0.10% kepada paras 97.093 setakat jam 09.45 p.m.
Pasaran hari ini kembali tenang apabila Amerika Syarikat dan Iran tidak menunjukkan sebarang tanda untuk meneruskan pertikaian ini meskipun terdapat beberapa roket Katyusha didapati telah dibedil dan terjatuh dalam kawasan Green Zone yang menempatkan kedutaan A.S pagi tadi.
Ucapan Presiden A.S Donald Trump yang tidak ingin membalas serangan, sebaliknya mengenakan sekatan ekonomi tambahan ke atas Iran sedikit sebanyak telah melegakan pasaran.
Dalam masa yang sama, terdapat laporan daripada jurucakap Menteri Perdagangan China, Gao Feng, Liu akan melawat Washington pada 13-15 Januari ini. Pada ketika ini kedua-dua belah pihak berhubung secara rapat dalam pengaturan tertentu penandatangan nanti.


Tuntutan Pengangguran US Berkurangan Pada Minggu Lalu

Jabatan Buruh US melaporkan jumlah tuntutan faedah/insurans pengangguran (Jobless claims) pada minggu lepas kurang daripada jangkaan. Bacaan tersebut menghampiri bacaan terendah dalam tempoh 4 dekad yang lalu.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 27 Oktober berkurangan sebanyak 5,000 kepada 229,000.
Penganalisis menjangkakan jumlah tuntutan faedah/insurans pengangguran akan meningkat sebanyak 235,000.
 Minggu lalu juga adalah minggu ke-135 tuntutan pengangguran berada di bawah 300,000 yang mana menunjukkan kukuhnya pasaran pekerjaan Amerika Syarikat.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya.
Sepertimana pasaran memberi perhatian kepada data NFP (non-farm payroll) setiap bulan, data ini juga menggambarkan keadaan pasaran buruh semasa di US.


Penangan NFP, GBP/USD Pamer Lonjakan 100 Pips!

Isyarat positif pergerakan harga pada carta pasangan mata wang GBP/USD dipamerkan pada Jumaat sebelum penutup dagangan minggu lalu.
Selepas meneruskan siri penurunan harga 2 minggu berturut-turut, lonjakan semula harga susulan reaksi pasaran terhadap laporan pekerjaan NFP Amerika Syarikat (AS) memberi isyarat awal untuk perubahan trend harga.
Bacaan laporan yang bercampur dengan pertambahan pekerjaan yang positif sementara kadar pengangguran pula merosot menyaksikan kejatuhan nilai US dolar. Peningkatan pasaran saham AS dan kejatuhan hasil bon AS turut mendorong penurunan susulan US dolar.
Ini memberi idea penyusutan ketara US dolar akan membendung Pound Sterling daripada terus merosot walaupun masih dibelenggu sentimen yang berisiko untuk ekonomi UK.

Jika dilihat pada carta GBP/USD, harga telah susut mencecah paras terendah minggu lalu sekitar 1.37300 sebelum lonjakan lebih 100 pips melepasi semula zon harga 1.38000 yang menjadi paras support sebelumnya.
 Penganalisis ingin melihat sama ada kenaikan harga berjaya diteruskan pada minggu ini melepasi zon 1.3800-1.38300 yang akan memberi isyarat lebih jelas trend bullish selepas harga telah pun melepasi halangan Moving Average 50 (MA50) pada rangka masa 1 jam pergerakan harga.
Kenaikan lebih tinggi bakal dijangkakan untuk menguji zon rintangan pada 1.39000-1.39200 sebelum menuju semula zon SBR (support become resistance) tumpuan pada 1.40000.
Namun, jika harga kembali membuat penurunan semula menyambung trend bearish minggu sebelum ini, sasaran adalah untuk harga menuju zon support pada 1.37000 mengatasi paras terendah dicecah minggu lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apakah Hala Tuju Yang Sebenar Bagi USD/JPY? Ini ‘Hint’ Untuk Pelabur

Matawang USD kembali bergerak lemah berbanding matawang Yen pada awal minggu ini bagi memulakan dagangan November setelah pengukuhan raja matawang itu gagal untuk dikekalkan seperti yang dipaparkan pada penghujung minggu lalu.
Menurut minit mesyuarat Bank of Japan (BOJ), ekonomi Jepun nampaknya berkemungkinan bertambah baik berikutan impak kepada kesan pandemik Covid-19 di negara matahari terbit itu semakin reda.
Susulan itu juga ia telah membuatkan indeks Yen kembali mempamerkan kebangkitan selepas pergerakan sentiasa kekal bergerak di paras terendah yang dicatatkan sejak April 2017.
Meninjau kepada carta harga pasangan matawang USD/JPY, pergerakan harga tampaknya kembali membuat terjunan kritikal setelah pamer kenaikan pada minggu lalu sehingga ke sesi Eropah semalam (Isnin).
Tampaknya zon rintangan pada 114.460 masih menjadi zon paling ‘kebal’ untuk dilepasi dan sering kali mengekang lonjakan harga walaupun sudah diuji beberapa kali sejak dagangan Oktober.
Penurunan menghampiri 100 pips tersebut juga dilihat masih kekal dengan corak pergerakan mendatar dan sekali lagi telah menembusi paras rintangan 114.000 serta paras halangan Moving Average 50 (MA50).
 Pelabur dijangka akan memerhatikan kepada zon sokongan sekitar 113.400 yang mana zon berkenaan sering kali menyokong lonjakan harga sebelum jangkaan akan menyusut dengan parah lagi.
Terjunan yang lebih rendah akan melihat harga kembali cecah ke zon sokongan selanjutya pada 113.000 serta bakal menunjukkan isyarat awal untuk harga membuat perubahan trend bearish.
Namun jika pergerakan harga mendapat sokongan semula daripada zon sokongan tersebut, harga berkemungkinan bakal sekali lagi menuju ke zon SBR (support become resistance) 114.000.
Manakala zon rintangan 114.460 kekal menjadi zon utama yang akan menjadi tumpuan untuk dicapai sebelum harga berupaya untuk terus mencatat paras tertinggi yang terbaharu hampir 4 tahun.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Menanti Data NFP AS, Ini Perkara Pelabur Perlu Tahu!

Menghitung detik menuju penerbitan laporan pekerjaan NFP Amerika Syarikat, pasaran mata wang mempamerkan pergerakan mendatar pada sesi Eropah.
USD dolar terus mengekalkan momentum pengukuhannya pada keuntungan yang diraih daripada bacaan memberangsangkan dalam data pekerjaan ADP AS pada Disember.
Turut membantu kekuatan greenback adalah laporan tuntutan pengangguran AS yang menurun ke paras terendah 3 bulan pada minggu lalu.
Ia secara tidak langsung memberi harapan untuk keluaran bacaan NFP yang lebih kuat pada sesi New York akan datang.
Pun begitu, jangkaan awal pasaran melihat pertumbuhan lebih perlahan dalam pertambahan pekerjaan sebanyak 200,000 daripada 223,000 sebelumnya.
 Bagaimanapun, kadar pengangguran Amerika Syarikat diramalkan kekal menguat pada paras terendah 3.7%.
Sekiranya bacaan yang diterbitkan lebih kukuh, ia berupaya memacu peningkatan US dolar lebih tinggi.
Meneliti pergerakan mata wang utama lain, dolar Australia dan New Zealand didagangkan hampir tidak berubah walaupun pada sesi Asia sebelum ini kedua-dua mata wang itu sedikit meningkat.
Sementara itu, euro kekal menyusut pada paras terlemah 3 minggu, pound pula suram di tahap terendah 1 bulan berbanding US dolar.
Dolar loonie pula merosot lebih rendah dengan pasaran turut memberi tumpuan kepada terbitan data pekerjaan Kanada pada malam ini.


Analisis Teknikal USD/CAD – Timeframe H1 – 4/1/2019

Setelah paras resistance pada 1.36600 yang gagal ditembusi setelah beberapa kali diuji pada chart pasangan matawang USD/CAD, harga mula menunjukkan penurunan pada dagangan semalam setelah dollar CAD kembali mengukuh dalam pasaran. Perbincangan OPEC untuk mengurangkan bekalan minyak mentah bakal meningkatkan semula harga minyak mentah dalam pasaran dan pelabur melihat perkara tersebut sebagai isyarat yang positif terhadap Loonie. Pergerakan harga pada chart USD/CAD semalam yang menguji paras resistance MagicR1 kemudian telah membuat penurunan lebih rendah dari paras Magic Pivot sehingga melepasi paras support MagicS2 pada indicator Moshed Magic Line semalam.
Pada sesi pasaran Asia hari ini, harga yang menyambung pergerakan mendatar pada penghujung sesi dagangan New York hampir ditutup semalam dilihat berlegar di paras 1.34800 sebelum mula menunjukkan penurunan menjelang pembukaan sesi pasaran Eropah menuju ke paras support 1.3419 (MagicS1). Jika harga berjaya melepasi paras tersebut untuk turun ke paras lebih rendah, harga berkemungkinan akan menguji paras tumpuan harga pada chart USD/CAD di sekitar paras support 1.3351 (MagicS2). Penurunan lebih rendah yang diteruskan harga boleh mencecah sehingga ke paras 1.3233 (MagicS3) sekiranya Loonie terus mengekalkan pengukuhan berbanding USD dalam pasaran semasa.
Namun, jika pengukuhan CAD hanya sementara dan USD kembali mengukuh berkemungkinan laporan data pekerjaan NFP mencatatkan bacaan yang meningkat, harga bakal melonjak semula lebih tinggi dari paras Magic Pivot 1.3537 sebelum menguji zon RBS (resistance become support) sebelum ini sekitar 1.3605 (MagicR1). Kenaikan lebih tinggi harga sehingga mengatasi paras 1.36600 yang gagal ditembusi sebelum ini bakal menuju pula ke paras resistance pada 1.3723 (MagicR2). Dan sekiranya harga masih mengekalkan momentum kenaikan, jangkaan harga akan mencapai paras ketinggian di sekitar paras 1.3791 (MagicR3).
 Terus perhatikan pasaran minyak mentah global yang mempengaruhi nilai matawang Loonie ekoran faktor Kanada sebagai negara pengeksport terbesar minyak mentah. Dan jangan lupa untuk beri tumpuan pada laporan data pekerjaan Kanada yang akan dikeluarkan bersama laporan pekerjaan NFP Amerika Syarikat pada malam ini. Kawal risiko dagangan anda dan terus menggunakan indicator Moshed Magic Line sebagai rujukan tambahan pada analisis teknikal harian anda.

Paras support: 1.3419, 1.3351, 1.3233.
Paras resistance: 1.3605, 1.3723, 1.3791.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Terpacak Lagi Selepas ECB Dilapor Bakal Naikkan Kadar Faedah 50 Mata Asas

US dolar meneruskan pergerakan suram memasuki hari ketiga untuk dagangan minggu ini, mengekalkan corak penurunan tersebut sejak penghujung minggu lalu lagi.
Situasi tersebut dilihat terus membuka ruang untuk kebanyakan mata wang utama lain dalam pasaran untuk mengukuh, walaupun sentimen pasaran dinilai masih berisiko.
Mata wang Euro ketara paparkan lonjakan nilai pada sesi Eropah semalam susulan laporan bahawa European Central Bank (ECB) bakal menaikkan kadar faedah kepada 50 mata asas, lebih tinggi berbanding jangkaan 25 mata asas sebelum ini.
Justeru, Euro telah mencatatkan kenaikan harian terbesar semalam untuk tempoh dagangan 2 bulan sementara pelabur kini menantikan keputusan mesyuarat polisi ECB pada esok hari (Khamis).

Pergerakan harga pada carta pasangan mata wang EUR/USD semalam telah mencatatkan kenaikan harian sekitar 150 pips untuk meneruskan corak kenaikan harga.
Harga yang telah mencecah ke paras terendah terbaru 20 tahun pada minggu lalu pada 0.99530 dilihat telah berjaya pamerkan kenaikan semula sehingga 300 pips setakat semalam, selepas berjaya melonjak semula dari zon 1.0000.
 Pergerakan harga yang kekal di atas paras sokongan Moving Average 50 (MA50) pada rangka masa 1 jam di carta EUR/USD untuk isyarat pergerakan bullish mencetus jangkaan untuk harga meneruskan lagi kenaikan lebih tinggi hari ini.
Untuk jangkaan kenaikan, mengatasi paras ketinggian dicapai semalam seterusnya akan menguji pula paras 1.03000 sebelum harga yang kekal melonjak akan mensasarkan pula ke zon tumpuan 1.04000.
Sebaliknya jika berlaku penurunan harga semula, paras sokongan harga dilihat berada di paras sekitar 1.01600 sebelum harga yang susut lebih rendah bakal menguji zon 1.01000.
Penurunan lanjut harga selepas isyarat perubahan trend bearish akan mendorong harga menuju semula ke zon support 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Peningkatan Keyakinan Perniagaan Australia, Matawang Aussie Mengukuh

Matawang Aussie mengukuh berbanding US dolar pada hari Selasa, manakala matawang kiwi menyusut berikutan laporan data ekonomi China yang lemah dan tumpuan pasaran pada persidangan bank pusat.
AUD mengukuh sebanyak 0.13% kepada 0.7633 berbanding U.S dolar setakat jam 04.05 petang. Pada hari Isnin matawang tersebut mencapai paras terendah 5 bulan lalu iaitu pada 0.7610.
Pengukuhan ini didorong oleh laporan keyakinan perniagaan oleh National Bank of Australia yang melaporkan bacaan data teresebut meningkat ke paras 8 pada bulan Oktober berbanding bacaan bulan sebelumnya yang mecatat pada bacaan 7.
Namun pengukuhan itu terbatas berikutan laporan pengeluaran industri China yang kurang daripada jangkaan. Pengeluaran industri China bertumbuh sebanyak 6.2% pada bulan lepas berbanding jangkaan yang mensasarkan pertumbuhan 6.3%.
Pelaburan aset tetap bertumbuh perlahanan iaitu sebanyak 7.3% daripada bulan Januari sehingga Oktober berbanding jangkaan penganlisis yang mensasarkan pertumbuhan 7.4%.
Jualan runcit pula meningkat 10% setahun, sedikit rendah berbanding jangkaan penganalisis yang mensasarkan pertumbuhan 10.4%.
 China merupakan rakan dagang pengeksport terbesar Australia dan New Zeland merupakan rakan dagang kedua.
NZD menyusut berbanding U.S dolar sebanyak 0.6855 kepada 0.6856 setakat jam 04.05 petang.
Ketika ini pasaran memberi tumpuan pada rundingan komunikasi Bank Pusat yang akan dikelolakan oleh ECB. Barisan pengacara terdiri daripada ketua bank bank pusat Eropah, US, UK dan Jepun.
Pasaran terus memerhatikan kemajuan perlaksanaan reformasi cukai apabila pelan perlaksanaan reformasi cukai Senat Republikan yang berbeza dengan The House. Kedua-dua pelan tersebut pada dasarnya mengenakan cukai sebanyak $2.6 trillion keatas keuntungan luar negara. Bagi Senat, kadar cukai yang dikenakan keatas wang tunai dan aset cair adalah sebanyak 12% dan 5% bagi aset bukan cair. Namun berdasarkan kadar cukai yang ingin dikenakan keatas The House ialah 14% dan 7% masing-masing.
Segelintir pelabur percaya bahawa perlaksanaan reformasi cukai akan mengukuhkan lagi pertumbuhan ekonomi dan akan mendorong The Fed untuk meningkatkan kadar faedah.
Indeks US dolar yang mengukur kekuatan matawang greenback berbanding enam matawang yang lain mengukuh sebelum menyusut sedikit sebanyak 0.03% setakat jam 4.05 petang kepada 94.37.


USD/CAD Capai Puncak $1.3300, Belum Habis Momentum Rekod Paras Tertinggi Terbaru 2 Tahun

Bergerak menentang arus, dagangan mata wang dolar Kanada gagal untuk pamer prestasi cemerlang walaupun bank pusat telah bertindak agresif dalam menaikkan kadar faedah.
Bank of Canada (BOC) sejak Mac lalu kekal agresif dengan menaikkan kadar faedah sebanyak 75 dan 100 mata asas sehingga kadar faedah terbaru dicatatkan pada 3.25%, tertinggi 14 tahun.
Namun dolar Kanada gagal untuk mengukuh sebaliknya mengalami penyusutan nilai dalam pasaran ekoran kenaikan kadar yang agresif oleh bank pusat mendorong ekonomi terus bergerak pantas ke arah kemelesetan.
Di samping itu juga, harga minyak yang menjadi dagangan komoditi penting yang sensitif terhadap mata wang itu turut menambahkan tekanan apabila mengalami penurunan untuk 3 minggu berturut-turut yang terkesan oleh penutupan ekonomi di China.
Meneliti pergerakan harga pada carta pasangan mata wang USD/CAD, harga telah memaparkan corak bullish menuju penghujung minggu lalu menunjukkan dolar Kanada didagangkan lemah berbanding US dolar yang mendominasi.
Pelabur akan turut waspada untuk pergerakan US dolar minggu ini menjelang mesyuarat FOMC yang dilihat masih terus memberi tekanan terhadap Loonie.
Jika diperhatikan, harga telah memulakan lonjakan pada Selasa minggu lalu selepas terbitan data inflasi AS dari paras 1.29600 sehingga paras ketinggian dicapai pada Jumaat lalu pada 1.33000.
 Pergerakan trend bullish di atas paras sokongan Moving Average 50 (MA50) pada rangka masa 1 jam di carta USD/CAD itu menyaksikan harga telah berjaya menembusi rintangan 1.32000 yang sebelum ini telah menghalang harga sejak Julai lalu.
Dengan kenaikan ke paras ketinggian terbaru itu telah merekodkan paras tertinggi terbaru 2 tahun selepas kali terakhir harga didagangkan di sekitar tersebut adalah pada September 2020.
Corak harga yang dipaparkan masih menunjukkan kecenderungan harga untuk menyambung kenaikan lebih tinggi di awal minggu ini dengan sasaran terbaru untuk menuju ke paras ketinggian 1.34000.
Namun jika harga gagal untuk melepasi paras 1.33000 dan mula membuat penurunan di bawah paras sokongan MA50, jangkaan untuk perubahan awal trend akan mendorong harga menguji paras 1.32000 pada zon RBS (resistance become support) yang terbaru itu.
Penurunan lanjut harga bakal menuju semula ke paras 1.31000 dan boleh mencecah sehingga 1.30000 setelah corak bullish minggu lalu telah diakhiri.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


1000 Pips Pergerakan Harga Oleh Sterling Dalam Masa 3 Hari Dagangan

Perkembangan pada rundingan Brexit, matawang Pound Sterling sekali lagi mengejutkan pasaran dengan lonjakan drastik pada penghujung dagangan Rabu, selepas para penggubal undang-undang Britain menolak kemungkinan Britain akan meninggalkan Kesatuan Eropah (EU) tanpa sebarang perjanjian dalam apa jua situasi berdasarkan undian semalam.
Undian seterusnya akan terus memberi tekanan terhadap Perdana Menteri Britain Theresa May dan dengan keputusan terhadap undian ‘no-deal’ semalam telah membuka jalan untuk undian terhadap penangguhan Brexit pada hari ini pula. Jika Brexit diundi untuk ditangguhkan, ia akan memerlukan persetujuan oleh kesemua 27 negara dalam gabungan Kesatuan Eropah.
Pasangan matawang GBP/USD antara yang mempamerkan pergerakan volatile harga pada minggu ini. Dengan lonjakan terbaru semalam mencapai 330 pips kenaikan, pergerakan harga pada GBP/USD telah merekodkan hampir mencecah 1000 pips pergerakan harga hanya dalam masa tiga hari dagangan pada minggu ini.
Pergerakan volatile harga tersebut juga direkodkan sebagai yang terbesar sejak Jun 2016 yang lalu.
Sementara matawang dolar USD pula dilihat didagangkan agak lemah semalam dengan data inflasi yang dicatatkan sebelum ini berkemungkinan memberi isyarat kesukaran bank pusat untuk menaikkan kadar faedah dalam masa terdekat.
Laporan Jabatan Buruh Amerika Syarikat pada Rabu, indeks harga pengeluar di Amerika Syarikat yang dikeluarkan semalam masih bergelut untuk mencatatkan kenaikan dan berada pada bacaan yang lemah untuk bulan Februari. Angka bacaan tersebut juga dilaporkan sebagai kenaikan tahunan terendah dalam tempoh melebihi satu setengah tahun.
 Hal ini juga memberi isyarat terhadap pertumbuhan kadar inflasi yang lemah sekaligus akan mengekalkan pendekatan tunggu-dan-lihat oleh bank pusat sebelum meneruskan langkah kenaikan kadar selepas ini.
Beralih perkembangan di Asia, dolar Australia menjadi tumpuan selepas data indeks keyakinan pengguna yang merosot telah memberi kesan terhadap dagangan Aussie.
Kejatuhan teruk pada angka bacaan tersebut telah menimbulkan kebimbangan terhadap pertumbuhan ekonomi di Australia.
Di samping itu juga, sentimen di China sebagai rakan dagang terbesar Australia turut terjejas pada Rabu berikutan kejatuhan pada nilai pasaran saham.
Manakala matawang komoditi dolar CAD pula positif berikutan kenaikan harga pada harga minyak mentah. Inventori minyak mentah Amerika Syarikat mencatatkan kejatuhan sementara bekalan minyak mentah global pengeluaran terbesar dunia turut dikemaskini pada kadar yang rendah memberi kelebihan terhadap Loonie untuk mengambil kesempatan mengukuhkan nilai dagangannya.
Terus mengikuti perkembangan terkini dalam pasaran semasa dan berwaspada mengawal risiko dagangan anda pada minggu yang cukup mencabar ini. Perkembangan pada rundingan Brexit akan terus menjadi tumpuan utama pasaran.


Fed Turunkan Kadar Faedah – Mengapa USD Mengukuh?

Setelah dinanti-nantikan oleh para pelabur dan pemain pasaran, keputusan mesyuarat FOMC diumumkan pada awal pagi tadi dengan melihatkan reaksi yang agak mengejutkan.
Akhirnya buat pertama kali dalam tempoh sedekad ini, Federal Reserve (Fed) membuat keputusan untuk menurunkan kadar faedah. Seperti yang telah dijangkakan, kadar diturunkan 25 mata asas daripada 2.50% kepada 2.25% bertujuan untuk kepentingan ekonomi semasa.
Dolar Amerika Syarikat (AS) melonjak ke paras tertinggi dua minggu berbanding Euro dan mencecah paras tertinggi dua bulan berbanding Yen pada awal Khamis selepas Pengerusi Fed, Jerome Powell memberi isyarat bahawa penurunan kadar bukanlah tindakan untuk permulaan kitaran pelonggaran polisi monetari.
Beliau memberitahu, penurunan tersebut adalah sebagai pelarasan polisi di pertengahan kitaran, bukanlah ke arah pelonggaran polisi yang lebih lanjut.
Kenyataan susulan itu memberi reaksi positif untuk dagangan USD selepas bank pusat menyampaikan keputusan penurunan kadar buat pertama kali sejak krisis kewangan.
 Pelabur masih melihat satu lagi penurunan kadar akan berlaku pada tahun ini namun Powell walau bagaimanapun, melenyapkan jangkaan Fed akan menurunkan kadar sehingga tahun hadapan.
Keputusan tersebut telah menghadkan penurunan pada dagangan dolar yang telah menyerap jangkaan penurunan sebelum mesyuarat lagi. Penurunan kadar telah dibuat dan ekonomi di Amerika Syarikat dijangka akan kembali berkembang dan ini bakal memberikan kesan postif jangka panjang buat dolar USD.
Presiden Amerika Syarikat Donald Trump nyata kecewa terhadap keputusan Fed yang tidak melaksanakan penurunan kadar lebih besar seperti yang beliau harapkan. Trump telah berulang kali mengkritik keputusan bank pusat dan Powell kerana tidak membantu usaha pentadbiran beliau untuk meningkatkan pertumbuhan ekonomi.
Sementara itu, Pound Sterling meneruskan kemerosotan dalam dagangan berbanding dolar AS selepas gagal meneruskan kenaikan lebih tinggi. Penurunan harga mencecah ke paras terendah dua tahun yang baru.
Tumpuan akan terarah pada keputusan mesyuarat bank pusat England pada petang ini dengan jangkaan yang dovish akan disampaikan oleh Bank of England (BOE).
Para penganalisis ekonomi hampir pasti ahli mesyuarat BOE akan mengundi secara majoriti untuk kadar faedah dikekalkakan di paras 0.75%. Namun, masih tidak jelas bagaimana Gabenor Mark Carney akan menangani cabaran prospek Britain yang akan meninggalkan Kesatuan Eropah tanpa perjanjian.


Menjelang Mesyuarat BOE, GBP/USD Susut Ke Paras Terendah 4 Minggu!

Berbeza berbanding mata wang Euro yang berjaya menyerap tekanan terhadap US dolar, Pound Sterling pamerkan prestasi corot pada awal minggu ini.
Pound gagal mendapatkan rentak pengukuhannya menjelang mesyuarat dasar monetari Bank of England (BOE) pada Khamis ini walaupun data-data ekonomi UK yang menjadi tumpuan pada minggu lalu diterbitkan positif.
Pada carta harga pasangan mata wang GBP/USD semalam menyaksikan harga menyambung penyusutan lebih rendah meneruskan trend bearish.
Zon support pada 1.37000 gagal membendung kejatuhan lebih rendah harga sehingga harga mencatatkan paras terendah terbaru 4 minggu mencecah 1.36400 pada sesi New York semalam.
Harga kemudiannya bergerak mendatar di sekitar zon tersebut dan sedikit kenaikan dilihat pada dagangan bersambung ke sesi Asia pagi ini (Selasa).
Kenaikan harga dilihat bakal dihalang pada rintangan 1.37000 sebelum penurunan harga yang kembali diteruskan bakal susut lebih rendah menuju zon support 1.36000.
 Zon support tersebut sebelum ini menjadi tumpuan pada terjunan harga Ogos lalu, namun harga berjaya disokong untuk membuat lonjakan semula.
Namun adakah situasi tersebut berjaya diulangi atau harga bakal tembus lebih rendah mencatatkan paras terendah terbaru lagi pada minggu ini?
Sekiranya harga berjaya melonjak semula melepasi rintangan 1.37000, melepasi halangan Moving Average 50 (MA50) pada rangka masa 1 jam turut akan memberi petunjuk untuk perubahan trend bullish semula.
Kenaikan yang diteruskan bakal kembali semula menguji paras tumpuan 1.38000 pada zon SBR (support become resistance) sebelum ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jika Sentimen Brexit Kekal Positif, GBP/USD Bakal Melonjak Lagi

Carta pasangan mata wang GBP/USD telah menutup dagangan pada minggu lalu dengan peningkatan harga zon resistance 1.36000 seperti minggu sebelumnya.
Lonjakan Pound Sterling pada penghujung minggu didorong oleh sentimen positif rundingan Brexit yang mencapai persetujuan untuk diraikan pada perayaan Krismas.
Isu perikanan yang menjadi kontroversi pada rundingan sebelum ini telah mencapai kesepakatan di antara UK dan Kesatuan Eropah (EU).
Menutup dagangan lebih rendah di bawah paras 1.36000 minggu lalu, dagangan di awal minggu ini masih berlegar di atar paras 1.35000 yang akan menjadi zon sokongan harga.
Walaupun dilihat harga cuba untuk membuat penurunan di awal sesi Asia, namun faktor penyusutan US dolar berikutan berita berkenaan Donald Trump telah menandatangani pakej bantuan ekonomi telah memberi kesan kelemahan mata wang safe-haven.
Ini akan memberi ruang untuk mata wang utama lain termasuk Pound untuk mengukuh pada minggu ini. Perkembangan Brexit akan terus dipantau.
 Harga pada carta GBP/USD berkemungkinan akan meneruskan kenaikan lebih tinggi melepasi zon resistance 1.36000-1.36200.
Namun sebaliknya jika harga kembali membuat terjunan semula, zon RBS (resistance become support) 1.35000 bakal cuba untuk ditembusi.
Melepasi zon tersebut akan mendorong penurunan lebih rendah harga menuju pula ke zon sokongan sekitar 1.34000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Potensi 100 Pips Kenaikan Pada EUR/USD Jika Momentum Terus Dikekalkan

Matawang EURO terus didagangkan mengukuh berbanding dolar USD berikutan data inflasi Amerika Syarikat memberi isyarat bahawa berkemungkinan bank pusat mengalami kesukaran untuk meneruskan langkah kenaikan kadar.
Jabatan Buruh Amerika Syarikat melaporkan bacaan indeks harga pengeluar untuk bulan Februari mencatatkan kenaikan terendah tahunan sejak Jun 2016 yang lalu dan terus menambahkan lagi faktor kelemahan pada kadar inflasi.
Selain itu juga, perkembangan positif dalam rundingan Brexit turut memberi tempias mempengaruhi peningkatan pada nilai dagangan semasa Euro.
Jika dilihat pergerakan harga pada chart pasangan matawang EUR/USD pada dagangan semalam, kenaikan harga yang diteruskan telah berjaya breakout zon SBR (support become resistance) pada paras 1.13000.
Harga yang membuat kenaikan setelah menyentuh paras Magic Pivot semalam telah melepasi paras resistance MagicR1 sebelum mencatatkan paras ketinggian di paras resistance MagicR2 pada indicator Moshed Magic Line penghujung dagangan sesi New York.
Bersambung pada sesi pasaran Asia hari ini, harga bergerak perlahan dan masih menguji zon SBR 1.13300 dan menunjukkan sedikit pergerakan menurun menuju ke paras Magic Pivot 1.1315 pada indicator Moshed Magic Line hari ini.
 Jika harga masih meneruskan siri kenaikan harga pada dagangan hari ini, jangkaan harga bakal menguji paras tumpuan di paras 1.13700 sebelum menuju pula ke paras resistance pada 1.14000. Kenaikan harga ke paras tersebut boleh mencecah hampir 100 pips pergerakan harga.
Namun, jika harga kembali melawan arah dan turun semula membuat penurunan, harga berkemungkinan menguji paras tumpuan 1.13000 seterusnya ke paras 1.12700 yang telah menjadi destinasi tumpuan harga.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk panduan anda menentukan kawalan risiko pada posisi dagangan harian.

Paras support: 1.1291, 1.1253, 1.1229.
Paras resistance: 1.1353, 1.1377, 1.1415.


Analisis Teknikal EUR/USD – Timeframe H1 – 30/10/2018

Pergerakan harga pada chart pasangan matawang EUR/USD pada dagangan Isnin semalam tidak menunjukkan pergerakan yang besar di mana harga bergerak antara julat harga sekitar 1.13600-1.14100. Tiada berita-berita ekonomi utama yang mempengaruhi matawang EURO semalam sementara sentimen pasaran yang berubah dari satu sesi ke satu sesi melihatkan perubahan nilai matawang USD dan menggerakkan harga pada chart EUR/USD. Pasaran kembali dilihat berisiko pada sesi pasaran New York selepas laporan mengatakan bahawa AS bersedia untuk mengenakan tarif terhadap China untuk pusingan seterusnya jika rundingan antara Trump dan Xi Jinping gagal mencapai persetujuan. Harga kelihatan hanya bergerak turun naik di sekitar paras Magic Pivot pada indicator Moshed Magic Line semalam.
Pada sesi pasaran Asia hari ini, harga yang bergerak perlahan pada awal sesi telah menuju ke paras Magic Pivot 1.1382 dan menguji paras tersebut untuk seketika. Jika harga gagal membuat kenaikan lebih tinggi, ditambah dengan USD yang masih kukuh dalam pasaran bakal melihatkan harga membuat penurunan semula dan paras awal yang dilihat akan dituju harga adalah paras support terdekat iaitu 1.1348 (MagicS1). Seterusnya, harga yang terus turun lebih rendah akan menguji pula paras support 1.1326 (MagicS2) untuk harga cuba mengatasi paras terendah harga pada Jumaat lalu. Dan jika harga berjaya meneruskan momentum penurunannya, harga bakal mencari paras lower low yang baru dan berkemungkinan menuju ke paras support 1.1293 (MagicS3).
Namun, jika EURO berjaya mengukuh berbanding USD semula dan mampu melonjakkan semula harga, jangkaan harga akan membuat kenaikan menuju ke paras resistance 1.1404 (MagicR1) sebelum harga meneruskan kenaikan untuk menguji paras resistance pada 1.1438 (MagicR2) yang berada pada zon SBR (support become resistance). Sekiranya harga berjaya breakout paras tersebut, harga berpotensi untuk mencapai paras ketinggian baru di paras 1.1460 (MagicR3).
 Pasaran akan tertumpu pada data GDP(KDNK) zon Eropah pada jam 6 petang ini dan teliti data tersebut sekiranya anda memberi fokus terhadap pergerakan harga pada chart EUR/USD. Rancang strategi dagangan anda dengan baik dan gunakan indicator Moshed Magic Line untuk mendapatkan paras yang terbaik untuk setiap posisi dagangan.

Paras support: 1.1348, 1.1326, 1.1293.
Paras resistance: 1.1404, 1.1438, 1.1460.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/AUD Antara Pasangan Matawang Pilihan Dagangan Hari Ini

Pound Sterling kembali didagangkan lemah selepas perkembangan pada rundingan Brexit sedikit kurang menyenangkan. Sebelum ini, perkembangan positif daripada parti pembangkang yang menyokong Brexit untuk diselesaikan dengan segera berjaya melonjakkan dagangan GBP dalam pasaran.
Namun laporan terbaru mengatakan parti pembangkang buruh telah mendakwa bahawa Perdana Menteri Britain Theresa May membocorkan maklumat perbincangan sekaligus merisikokan rundingan tersebut.
Manakala, matawang dolar Australia pula kembali mengukuh pada penghujung sesi Asia hari ini setelah bank pusat Australia telah mengumumkan keputusan mesyuarat dasar monetari untuk bulan Mei di mana kadar faedah masih dikekalkan di paras 1.50% seperti sebelum ini.
Aussie kembali didagangkan kukuh selepas mengalami penurunan sebelum ini terkesan oleh ancaman Presiden Donald Trump untuk menaikkan kadar tarif barangan China yang membuatkan sentimen pasaran kembali berisiko.
Namun, kadar faedah yang dikekalkan oleh bank pusat Australia melonjakkan kembali dagangan Aussie selepas jangkaan pasaran bahawa kadar faedah pada mesyuarat kali ini diturunkan adalah meleset sama sekali.
Dengan itu, pasangan matawang GBP/AUD dilihat antara padanan matawang yang sesuai untuk dagangan hari ini. Jika diperhatikan pergerakan harga pada pasangan matawang tersebut, harga yang mencatatkan paras ketinggian semasa pada dagangan semalam mula menunjukkan corak penurunan harga.
 Dagangan hari ini melihatkan harga menyentuh paras Magic Pivot 1.8770 sebelum menjunam sehingga ke paras support 1.8659 (MagicS1) pada indicator Moshed Magic Line hari ini.
Jika harga terus membuat penurunan, harga akan menuju pula ke paras support 1.8587 (MagicS2) yang berada pada zon RBS (resistance become support) untuk cuba menembusi paras tersebut sebelum terus turun ke paras lebih rendah.
Namun jika harga kembali membuat kenaikan semula, paras Magic Pivot hari ini bakal diuji harga sebelum harga meneruskan kenaikan lebih tinggi untuk mengatasi paras ketinggian sebelum ini di sekitar resistance 1.88800.
Lihat gambar chart pasangan matawang di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.8659, 1.8587, 1.8476.
Paras resistance: 1.8842, 1.8954, 1.9026.


NZD/USD Pamer Terjunan Maut Sebelum RBNZ Dijangka Naikkan Kadar Faedah

Dalam pada pelabur menjangkakan dolar New Zealand yang bakal mengukuh menjelang mesyuarat bank pusat New Zealand pada Rabu esok, sebaliknya yang berlaku apabila nilai dolar New Zealand menjunam pada sesi Asia pagi ini. Apa yang telah terjadi?
Situasi kejatuhan nilai dolar Kiwi sebentar tadi adalah didorong reaksi terhadap laporan 1 kes Covid-19 di Auckland, New Zealand. Ye betul, hanya 1 kes sahaja cukup untuk menjunamkan harga.
Sebelum ini New Zealand merupakan antara negara yang paling berjaya mengekang penularan Covdi-19 dengan pelaksanaan sekatan yang ketat. 1 kes di New Zealand berkemungkinan akan menjangkakan aktiviti ekonomi yang perlahan semula jika sekatan pergerakan kembali dilaksanakan di negara itu.
Pada carta pasangan mata wang NZD/USD, harga menjunam sekitar 80 pips pada sesi Asia pagi ini sehingga ke sekitar paras 0.69400 bersambung di awal sesi Eropah.
Penurunan harga lebih rendah bakal diteruskan menuju zon support 0.69000 yang sebelum ini diuji pada dagangan Julai lalu.
Penurunan lebih rendah di bawah zon tersebut akan mencatatkan paras terendah terbaru untuk tahun ini.
 Namun, berkemungkinan harga boleh melonjak semula berikutan jangkaan keputusan mesyuarat oleh Reserve Bank of New Zealand (RBNZ) bakal menyaksikan kenaikan kadar faedah.
Kenaikan semula harga akan menguji dahulu zon rintangan pada 0.70000 sebelum cuba untuk melepasi halangan Moving Average 50 (MA50) pada rangka masa 1 jam bagi isyarat bullish semula.
Kenaikan yang diteruskan akan menuju ke zon rintangan pada 0.707000 yang menghalang harga ke paras lebih tinggi pada dagangan 2 minggu yang lalu.
Lihat gambar carta pasangan mata wang NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Keyakinan Pengguna US Di Paras Tertinggi 15 Tahun Lepas

Indeks keyakinan pengguna yang merosot pada Januari merekodkan kenaikan ke paras tertinggi sejak 15 Tahun lepas pada Februari. Bacaan mencatatkan 114.8 naik dari 111.6 pada Januari.
Tinjauan keyakinan pengguna ini yang dikeluarkan setiap bulan dibuat oleh Conference Board oleh Nielsen satu organisasi terkemuka global dalam menyediakan maklumat pengguna.
Pengarah Petunjuk Ekonomi, Lynn Franco berkata, “Keadaan pengguna dan pekerja lebih baik pada bulan ini berbanding Januari. Keadaan pasaran semakin baik jika dilihat dengan sektor perniagaan dalam jangka pendek, tidak lupa juga kepada pasaran pekerjaan dan pendapatan. Secara keseluruhan, pengguna di US menjangkakan ekonomi akan terus berkembang beberapa bulan akan datang.”
 Indeks situasi semasa naik kepada 133.4 dari 130.0 sebelum ini, manakala indeks jangkaan menguat dari 99.3 kepada102.4. Jumlah responden yang mengatakan keadaan perniagaan adalah baik susut sedikit kepada 28.7% dari 29% sebelum ini.
Jika dilihat dengan laporan hari ini, keyakinan pengguna dalam ekonomi, khususnya sektor pekerjaan akan membantu meningkatkan perbelanjaan pengguna beberapa bulan akan datang. Bacaan pada beberapa bulan lepas juga menunjukkan keyakinan pengguna walaupun ada sedikit kemerosotan pada Januari.
Tiada reaksi pasaran yang signifikan selepas data ini dikeluarkan, dengan US dolar gagal mendapat sokongan daripada data ini. Tumpuan pasaran akan terarah kepada ucapan Trump di hadapan Kongres esok.


Analisis Teknikal AUD/USD – Timeframe H1 – 27/9/2018

Setelah FED mengumumkan kenaikan kadar faedah seperti yang dijangkakan oleh pasaran, pergerakan harga bagi pasangan matawang AUD/USD melonjak sehingga lebih 50 pips melepasi paras ketinggian yang dicapai Jumaat lalu sebelum harga membuat terjunan semula ke paras kenaikan yang dibuat. Lonjakan yang dibuat harga dilihat melepasi ketiga-tiga paras resistance pada indicator Moshed Magic Line semalam.
Pada sesi pasaran Asia hari ini, harga didagangkan lebih rendah dari paras Magic Pivot 0.7270 hari ini dan harga menyambung penurunan pada lewat sesi sehingga mencecah ke paras support 0.7225 (MagicS1). Harga dilihat masih menguji paras tersebut yang berada pada zon RBS (resistance become support). Jika harga terus membuat penurunan, jangkaan harga bakal membuat Lower Low yang baru berkemungkinan ke paras support 0.7195 (MagicS2). Seterusnya, jika USD terus mengukuh dan menekan harga ke paras lebih rendah, harga dijangka akan mencecah sehingga ke paras support 0.7150 (MagicS3).
 Namun, jika harga kembali membuat lonjakan dan menembusi paras Magic Pivot 0.7270, harga dilihat akan menuju ke paras 0.7300 (MagicR1) terlebih dahulu sebelum cuba untuk menembusi paras tersebut. Jika harga berjaya breakout paras tersebut, harga berkemungkinan naik ke paras resistance 0.7345 (MagicR2) untuk membuat paras ketinggian terbaru. Dan seterusnya, jika harga masih meneruskan kenaikannya, paras yang dilihat berpotensi untuk dicapai adalah pada paras resistance 0.7375 (MagicR3).
Penurunan harga yang dibuat adalah berikutan pengukuhan USD yang sedikit menekan harga pada chart AUD/USD. Beri tumpuan juga terhadap isu perang dagang AS-China yang masih menjadi isu tumpuan dalam pasaran semasa. Lihat paras support dan resistance pada indicator Moshed Magic Line untuk membantu memudahkan analisis teknikal harian anda.

Paras support: 0.7225, 0.7195, 0.7150.
Paras resistance: 0.7300, 0.7345, 0.7375.


Kekuatan CAD terbantut akibat faktor minyak mentah

US Dollar didagangkan dengan harga yang rendah melawan Canadian Dollar setelah Bank of Canada mengekalkan interest rate mereka seperti yang dijangka, baca di sini.
Klik foto untuk zoom in
Walaubagaimanapun, data inventori minyak mentah yang kurang memberangsangkan semalam telah menyebabkan harga minyak mentah menurun dan ini sekaligus mengehadkan kekuatan CAD.
CAD adalah wang komoditi. Turunnya harga minyak mentah, maka lemah juga CAD.
 Pasangan matawang USDCAD dilihat mencari support terendah sejak 7 Julai iaitu pada harga 1.2872 dan mencari resistance pada 1.3133, harga high pada hari selasa.
Klik foto untuk zoom in
Dalam laporan mesyuarat dasar kewangan tersebut, BoC mengekalkan rate sebanyak 0.50% dan berkata inflasi di Kanada adalah pada landasan yang betul dan dijangka akan kembali kepada 2% pada tahun 2017 dan perkembangan positif itu akan diteruskan.
Namun begitu, kesan Brexit masih lagi tidak jelas dan sangat susah untuk dijangkakan.


Sentimen Terkini Pasaran Sesi Amerika : USD Meneruskan Kenaikan

US dollar meneruskan kenaikannya sejak sesi Asia hari Isnin. Matawang ini adalah matawang terkuat setakat sesi dagangan hari ini walaupun tiada pemangkin jelas yang menyokong kenaikan Greenback ketika ini.
Indeks US dollar yang mengukur kekuatan matawang greenback berbanding beberapa matawang lain membuat kenaikan sebanyak 0.45% setakat pada pukul 10.46 malam.
Major pair  seperti EUR/USD setakat ini jatuh sehingga 0.64% dengan GBP/USD susut 0.79%. USD/JPY setakat ini pula naik 0.04%, USD/CAD naik 0.50% dengan USD/CHF naik 0.48%. Pair AUD/USD dan NZD/USD masing-masing membuat penurunan sebanyak 0.93% dan 0.95% setakat ini.
Matawang paling kuat setakat ini adalah USD, manakala matawang paling lemah adalah AUD dan NZD.
 Matawang berkadar faedah tinggi Kiwi dan Aussie menjadi matawang paling lemah berikutan kedua-dua matawang itu juga tertekan disebabkan kejatuhan harga komoditi. Harga komoditi secara keseluruhan tertekan berikutan pengukuhan US dollar. Hal ini kerana kebanyakan komoditi di dunia dinilai dalam US dollar.
Selain itu, kejatuhan harga komoditi juga disebabkan data aktiviti sektor pembuatan China yang kurang memberangsangkan.
Yen juga mendapat permintaan tinggi pada Isnin berikutan sentimen berisiko dalam pasaran yang disebabkan ketidaktentuan politik di Jerman.
Apa yang menambah kepada kenaikan US dollar ketika ini adalah prestasi sektor pembuatan Amerika Syarikat yang memberangsangkan. Hal ini dapat dilihat dalam data yang dikeluarkan pukul 10 malam tadi, di mana indeks PMI sektor pembuatan mencatat kenaikan ke paras 60.2 berbanding jangkaan 58.2.


Analisis Teknikal GBP/USD – Timeframe H1 – 8/3/2018

Seperti jangkaan lalu(5/3/18), harga GBP/USD berjaya untuk melakukan kenaikan dan telah mencapai target tertinggi ke sekitar 1.3914 jika diperhatikan. Dengan momentum kenaikan yang masih bullish dan selagi ianya tidak breakout Key Support terhampir 1.3855, potensi masih ke arah kenaikan ketika ini.
 Dijangkakan jika ia breakout Key Resistance 1.3914 hari ini, kenaikan boleh mencapai ke level resistance seterusnya iaitu 1.3940 sebelum bearish semula atau lebih tinggi ke sekitar 1.3985 bagi membentuk new HH.
Walaubagaimanapun, jika ia breakout Key Support 1.3855 atau trendline bullish H1, GBP/USD berpotensi untuk mengorak langkah untuk bearish. Oleh itu, selagi harga Key Support tidak breakout, dijangkakan kebarangkalian masih tinggi untuk ia meneruskan bullish minggu ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Powell Kecewakan Jangkaan Pelabur, Apa Jadi USD?

US dolar terus berlegar pada sekitar paras terendah selepas ucapan Pengerusi Federal Reserve (Fed) Jerome Powell yang gagal memberi petunjuk baru mengenai kadar faedah.
Powell yang berucap pada persidangan bank pusat di Stockholm pada sesi New York, hanya menegaskan prinsip tentang kebebasan Fed daripada pengaruhi politik.
Impaknya, pasaran mata wang tidak banyak berubah dengan tumpuan pelabur kini beralih kepada terbitan data inflasi Amerika Syarikat pada hari Khamis.
Ketika sesi dagangan Asia, indeks dolar yang mengukur kekuatan dolar greenback diniagakan pada 103.33 berbanding sekumpulan mata wang utama.
 Mata wang euro dan pound pula kekal mendatar di mana masing-masing diperdagangkan pada sekitar paras tertinggi 7 bulan dan 3 minggu berbanding USD.
Pembukaan semula China terus menyokong sentimen dan meningkatkan mata wang Asia berbanding dolar greenback.
Yuan China sedikit lebih rendah daripada paras tertinggi lima bulan pada awal sesi dagangan Rabu.
Sementara dolar Aussie dan New Zealand pula kekal stabil pada keuntungan yang diraih daripada kelemahan US dolar.


Mesyuarat G20 : Ini Pendapat Pemimpin Kewangan Terhadap Kesan COVID-19 Pada Pertumbuhan Global

Ketua kewangan dari 20 negara ekonomi terbesar dunia menjangkakan pertumbuhan ekonomi akan meningkat secara sederhana pada tahun ini, selain turut berjanji akan memantau kesan wabak coronavirus terhadap pertumbuhan global.
Mesyuarat G20 yang berlangsung di Riyadh, Arab Saudi pada hujung minggu, menghimpunkan pemimpin dan gabenor bank pusat dari 19 negara dan Kesatuan Eropah untuk berbincang mengenai ekonomi semasa.
Pertumbuhan global dijangka meningkat dengan sederhana pada tahun 2020 dan 2021 disokong oleh langkah pelonggaran dasar monetari daripada bank pusat utama dan keredaan ketegangan perdagangan A.S dan China.
Bagaimanapun, pertumbuhan ekonomi global kekal perlahan dan risiko penurunan terhadap prospek masih berterusan, termasuk ketegangan geopolitik dan perdagangan serta ketidaktentuan dasar.
 Sehubungan itu, bank pusat dikatakan akan meningkatkan pemantauan terhadap risiko global, termasuk virus maut COVID-19 dan bersedia mengambil tindakan selanjutnya untuk menangani risiko-risiko tersebut.
Sementara itu, Setiausaha Perbendaharaan Amerika Syarikat, Steven Mnuchin berkata bank pusat akan melihat pilihan untuk bertindak balas terhadap wabak itu jika perlu, sementara Gabenor Bank of Japan (BOJ) Haruhiko Kuroda memaklumkan bahawa beliau bersedia untuk melonggarkan dasar jika perlu.
Mnuchin juga berkata, masih terlalu awal untuk menentukan impak jangka panjang daripada virus maut tersebut tetapi dalam tempoh tiga hingga empat minggu lagi, beliau berpendapat bahawa kesannya dapat dilihat lebih jelas.
Selain itu, Menteri Kewangan Saudi Mohammed al-Jadaan memberitahu sidang akhbar di mesyuarat itu, bahawa negara-negara lain dan semua negara G20 bersetuju secara kolektif untuk campur tangan dalam pelonggaran dasar jika diperlukan.
Virus maut dari China itu kini dilaporkan telah merebak dengan luas di luar negara China, di mana jumlah kes disahkan naik mendadak di Korea Selatan, Iran dan Itali menyebabkan kebimbangan terhadap impak ekonomi global semakin meningkat.


Logam Kegilaan Ramai Turut Terdiam Menanti Keputusan Mesyuarat BoJ dan FOMC

Emas didagang perlahan pada hari Selasa berikutan kebanyakan pelabur memberi tumpuan terhadap kajian dasar oleh BoJ dan FOMC
Emas, 30 minit
Emas bagi penghantaran Disember meningkat semula selepas merosot sebelum ini.
Dalam masa yang sama, silver futures menurun sebanyak 0.07%, manakala copper futures merosot sebanyak 0.09% kepada $2.153 sepound.
 Semalam, emas memperolehi keuntungan berikutan penyusutan US Dollar kerana segelintir pelabur menjangkakan tiada perubahan kadar oleh Fed minggu ini.
Janet Yellen dijangka akan mengeluarkan kenyataan 30 minit selepas pengumuman Fed bagi memberi isyarat kenaikan kadar untuk jangka masa hadapan.
Bank pusat juga dijangka akan mengeluarkan ramalan terkini bagi hala tuju pertumbuhan ekonomi dan pergerakan kadar.
Dalam masa yang sama, pasaran menjangkakan 12% kenaikan kadar pada minggu ini.
China Beri Amaran Krisis Perbankan Dalam Tempoh 3 Tahun Akan Datang!


Data China Lemah, Harga Emas Jatuh Dalam Sesi Dagangan Asia

Harga emas jatuh dalam pasaran Asia pada hari Selasa berikutan sentimen pasaran yang bercampur selepas laporan jualan runcit dan hasil keluaran industri di China yang kurang daripada sasaran.
Pasaran hadapan emas bagi bulan Disember di Comex NYMEX jatuh sebanyak 0.20% kepada $1,276.38 per auns setakat jam 11.30 pagi.
Di China, hasil pelaburan aset bukan semasa meningkat 7.3% namun peningkatan ini kurang daripada jangkaan yang mensasarkan peningkatan 7.4%. Hasil keluaran industri meningkat 6.2% berbanding jangkaan yang mensasarkan peningkatan 6.3%. Jualan runcit meningkat 10% berbanding jangkaan 10.4%.
Harga emas meningkat pada hari Isnin berikutan peningkatan permintaan safe haven yang disebabkan ketidakpastian pelabur terhada pelan perlaksanaan reformasi cukai.
 Ahli The House dijangka akan mengundi berkenaan perlaksanaan reformasi cukai. Dalam masa yang sama, pengerusi The House membuat kenyataan pada hari Ahad bahawa beliay tidak akan menerima sebarang keputusan penghapusan potongan cukai.
Ketidakpastian terhadap pelan cukai tersebut telah memberi kesan terhadap penyusutan matawang US dolar dan mendorong peningkatan harga emas.
Selain itu, turut mendorong peningkatan harga emas ialah isu kempimpinan Perdana Menteri Theresa May dan kemampuan May untuk membawa kejayaan Brexit.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.


Emas Antara Yang Mencuri Tumpuan Apabila Kadar dinaikkan!

Harga emas menjunam teruk selepas Fed menaikkan kadar awal pagi tadi. Fed lebih menambah beban terhadap logam kuning apabila menjangkakan peningkatan kadar sebanyak tiga kali lagi pada tahun 2017.
Emas di Comex New York Merchantile Exchange jatuh sebanyak 1.66% kepada $1,144.35 satu troy ounce. Sementara itu, silver futures dan copper futures masing-masing merosot sebanyak 2.26 peratus dan 0.46 peratus.
Pelabur juga sedang memberi fokus kepada sejauh mana rancangan Donald Trump mampu meningkatkan ekonomi AS selang beberapa hari sebelum Trump dilantik secara rasmi menjadi Presiden AS.
 Pengerusi Fed, Janet Yellen juga mengesahkan bahawa Fed ada menemui barisan kebinet Trump bagi mendapatkan pandangan jelas mengenai rancangan ekonomi Trump. Namun, mereka enggan memberi sebarang komen mahu pun keterangan mengenai status dasar tersebut kerana bimbang akan tercetusnya Krisis Kewangan Global.
Yellen juga membuat kesimpulan bahawa langkah berhati-hati perlu diambil bagi mengukuhkan sistem kewangan agar krisis kewangan yang dahsyat sama sekali tidak terjadi.
Ada Kejutan daripada Pasaran Buruh Australia Yang Perlu Anda Tahu Segera!


Inflasi UK Makin Dahsyat! Apa BOE Nak Buat Ni?

Bank Pusat England (BOE) mungkin terpaksa melupakan hasratnya untuk mula memperlahankan pengetatan dasar monetarinya selepas data inflasi UK yang diterbitkan melonjak ke paras tertinggi terbaharu 30 tahun pada bulan Februari.
Data yang dikeluarkan Pejabat Statistik Negara (ONS) menunjukkan kadar inflasi meningkat lebih tinggi pada bulan lalu dengan kenaikan sebanyak 6.2% daripada 5.5% yang dicatatkan bulan sebelumnya.
Bacaan ini juga melebihi jangkaan pasaran untuk menokok 6.0%, dengan bank pusat pula meramalkan peningkatan sehingga dua angka dalam inflasi pada tahun ini.
 Inflasi UK, yang telah melonjak daripada hanya 0.4% setahun lalu, telah jauh meninggalkan sasaran bank pusat untuk kenaikan 2%. Indeks itu meningkat 0.8% pada bulan Februari sahaja, iaitu peningkatan terbesar sejak 2009.
BOE sebelum ini menyatakan kemungkinan bahawa mereka mungkin akan ‘berehat panjang’ daripada menaikkan kadar pada tahun 2023 dengan memberi isyarat kenaikan akan berlaku pada mesyuarat polisi bulan Mei.
Namun, dengan bacaan terbaharu data yang menunjukkan peningkatan inflasi masih berterusan, bank pusat mungkin berdepan kesukaran untuk membuat keputusan selanjutnya.
Menteri Kewangan Rishi Sunak akan membentangkan belanjawan tahunan pada hari ini, yang pastinya akan menjadi tumpuan pasaran untuk mengetahui mengenai perancangan kerajaan dalam menangani kos sara hidup yang semakin tinggi.


Sentimen Terkini Pasaran Kewangan Pada Sesi Dagangan Asia

Dolar jatuh ke paras dua minggu rendah berbanding yen pada hari Selasa, kerana kebimbangan mengenai peningkatan ketegangan perdagangan antara Amerika Syarikat dan ekonomi besar yang lain memberi kesan pada selera risiko.
Matawang greenback jatuh 0.44 peratus kepada 109.48 yen, selepas turun ke paras terendah dua minggu sebanyak 109.38 sebelum sesi tersebut.
Jabatan Perbendaharaan A.S. menggubal sekatan yang akan menyekat firma dengan sekurang-kurangnya 25 peratus pemilikan China daripada membeli syarikat U.S. dalam sektor industri “teknologi ketara”.
Setiausaha Perbendaharaan A.S. Steven Mnuchin berkata pada hari Isnin bahawa sekatan pelaburan yang akan datang dari Perbendaharaan tidak akan khusus untuk China tetapi akan diterapkan “kepada semua negara yang cuba mencuri teknologi kami.”
Berita itu menambah rasa kebimbangan selepas Presiden A.S. Donald Trump pada Jumaat mengancam untuk mengenakan tarif 20 peratus ke atas kereta yang diimport dari Kesatuan Eropah. EU berkata ia akan membuat tindak balas terhadap perkara ini.
 Ketegangan perdagangan ini telah memberi kesan terhadap pasaran kewangan dan pasaran saham.
Pada ketika ini, yen cenderung mendapat faedah semasa tekanan geopolitik atau tekanan kewangan.
”Isu minggu ini kelihatannya hampir sama iaitu dengan kebimbangan terhadap perdagangan dengan Donald Trump mengetepikan ancaman perdagangan terhadap China dan Kesatuan Eropah (Kesatuan Eropah) yang terus mengambil risiko ” kata penganalisis.
Indeks dolar, yang mengukur dolar berbanding enam mata wang utama, menyusut keparas pada 93.92.
Matawang Euro mengukuh sebanyak 0.03 peratus kepada 1.1708.


Ke Mana Hala Tuju EUR/USD Lepas Perlahan Di Malam Jumaat?

Matawang USD tampaknya sendu dan perlahan susulan hari cuti ‘Thanksgiving Day’ yang berlangsung pada semalam serta sama sekali telah membantaskan sedikit pengukuhan raja matawang itu ketika ini.
Namun pengukuhan USD masih dilihat setelah dipacu oleh kenyataan hawkish ketika minit mesyuarat FOMC yang mampu terus menyokong Federal Reserve (Fed) untuk mengetatkan dasar polisi.
Walaupun demikian, pelabur perlu berwaspada terhadap kebarangkalian tinggi akan berlaku aktiviti pengambilan untung (profit taking) di penghujung minggu dan menjelang kepada penutup November.

Menilai kepada harga pada carta pasangan matawang EUR/USD, harga dilihat bergerak perlahan dan mendatar pada sesi dagangan semalam (Khamis) untuk kekal didagangkan di zon sokongan 1.12000.
Namun pergerakan harga tampaknya seperti sedang ingin membuat percubaan dalam melepasi paras rintangan Moving Average 50 (MA50) pada rangka masa 1 jam untuk isyarat kepada perubahan trend.
Penganalisis menjangkakan bahawa pergerakan harga pada sesi Eropah kelak dan bersambung ke sesi New York hari ini (Jumaat) kebarangkalian akan rancak dan akan melihat arah tuju harga yang sebenar.
 Jikalau kenaikan harga berjaya berlaku, pelabur berkemungkinan bakal menantikan harga menuju ke zon sokongan sebelum ini yang kini menjadi zon SBR (support become resistance) 1.13000 untuk diuji.
Peningkatan yang lebih garang pula akan memperlihatkan pergerakan harga mencapai zon SBR pada 1.14000 dan sekali gus bakal menjadi bayangan yang jelas untuk harga kembali dengan trend bullish.
Sebaliknya paras terendah 2021 sekitar 1.11900 berkenaan dijangka akan digapai sebelum terjunan harga lebih rendah bakal berlaku yang kemungkinan akan mampu untuk cecah zon sokongan 1.11000.
Konklusinya penurunan harga menuju ke zon sokongan itu secara tidak langsung bakal menyaksikan isyarat trend bearish akan dikekalkan dan paras terendah terbaharu sejak Jun 2020 bakal tercipta lagi.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Boleh Ke EUR/USD Tembus Resistance 1.1900 Hari Ini?

US dolar terus pamerkan kemerosotan dalam dagangan pada awal sesi Asia hari ini selepas pergerakan mendatar harga dalam pasaran pada awal minggu.
Kebimbangan terhadap penularan Coronavirus di Amerika Syarikat (AS) masih lagi menjadi faktor yang memberi tekanan terhadap ekonomi.
Turut menjadi perhatian pelabur adalah hubungan antara AS dan China dengan perkembangan kurang memberangsangkan susulan rundingan pada Sabtu lalu ditangguhkan tanpa tetapan tarikh terbaru.
Setiausaha Perdagangan AS, Wilbur Ross menyatakan China membeli produk pertanian AS dengan jumlah yang besar. Namun, Jabatan Perdagangan AS yang mengumumkan bahawa 38 fasiliti Huawei telah ditambah dalam senarai hitam As, menimbulkan persoalan terhadap ketidaktentuan hubungan antara dua ekonomi terbesar dunia tersebut.
Jika diperhatikan pergerakan harga pada carta pasangan matawang utama EUR/USD, harga menepati jangkaan untuk membuat kenaikan menuju paras resistance 1.19000.
Pergerakan harga pada awal minggu perlahan namun kekal bergerak di atas paras sokongan Moving Average 50 (MA50) pada rangka masa 1 jam pergerakan harga yang menunjukkan trend kekal bullish.
 Sesi Asia pagi ini melihatkan harga masih meneruskan kenaikan dengan penyusutan berterusan nilai US dolar dalam pasaran dan harga berjaya mengatasi paras ketinggian harian semalam pada 1.18800.
Harga bakal menguji zon resistance 1.19000 dan jika momentum dapat dikekalkan, harga akan terus membuat kenaikan ke paras ketinggian terbaru sekaligus mencatatkan paras tertinggi sejak dagangan Mei 2018.
Namun jika paras resistance tersebut gagal ditembusi, jangkaan harga akan kembali membuat penurunan semula melepasi paras sokongan MA50 seterusnya menuju zon RBS (resistance become support) pada 1.18000.
Penurunan lebih rendah akan ke zon support lebih rendah pada 1.17200 yang masih gagal ditembusi sejak diuji pada penghujung Julai lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ulasan Penetapan Kadar Bank of England, Gbp/Usd Menguat 100 Pip

Dalam mesyuarat terbaru, Bank of England mengekalkan kadarnya di 0.25% sejajar dengan jangkaan pasaran. Ahli MPC (Monetary Policy Committee) mengundi 8-1 bagi mengekalkan kadar.
Kenyataan bank pusat menegaskan bahawa peningkatan kadar inflasi di atas sasaran ada hadnya. Inflasi ketika ini masih lemah dari jangkaan dan tekanan harga adalah bukti kadar inflasi akan terus bergerak ke arah 2% beberapa bulan akan datang.
Bank pusat juga menyatakan perbelanjaan pengguna semakin perlahan. Dalam konteks ini trend penurunan perbelanjaan menunjukkan kesan daripada kenaikan harga berikutan daripada kejatuhan nilai pound sterling.
 Menurut kenyataan BoE, polisi monetari boleh bergerak kepada pengetatan atau pelonggaran dengan polisi akan diketatkan jika permintaan terus mengukuh.
Forbes salah seorang dari ahli MPC yang mengundi penetapan kadar akan meninggalkan bank pusat selepas tempoh jawatannya berakhir pada Jun. Beliau adalah ahli MPC paling ‘hawkish‘ dan ketiadaannya sudah tentu mengurangkan pengaruh kepada pengetatan polisi.
Ada juga beberapa ahli MPC yang menyatakan akan mempertimbangkan pengurangan kepada rangsangan monetari jika inflasi dan pertumbuhan ekonomi terus meningkat. Ini adalah satu kenyataan yang begitu hawkish dari jangkaan pasaran.
Matawang Gbp menguat selepas data ini dikeluarkan dengan Gbp/Usd meningkat hampir 100 pip setakat pada masa artikel ini ditulis.


Mosheddotcom Tekankan Beberapa Event Penting Minggu Ini! (20-24 Mac 2017)

US Dollar menyaksikan kejatuhan minggu lepas selepas jangkaan yang agak dovish daripada Fed terhadap unjuran kenaikan kadar.
Persoalannya sekarang, adakah US Dollar akan mengalami kejatuhan berterusan minggu ini?
Selain data inflasi UK, ucapan Yellen juga antara acara utama yang akan menjadi tumpuan pelabur pada minggu ini.
1.Data inflasi UK – 21 Mac 2017 (Selasa, 5.30pm)
Data harga pengguna British meningkat pada bulan Januari dengan tempoh yang agak pantas sejak Jun 2014 gar-gara peningkatan harga minyak global dan kejatuhan Sterling. Harga pengguna mengalami peningkatan sebanyak 1.8 peratus berbanding dengan tahun sebelumnya di bawah ramalan peningkatan tahunan pada 1.9 peratus. Dalam tempoh setahun akan datang, bank pusat UK menjangkakan bahawa data inflasi meningkat 2.7 peratus berikutan harga import yang lebih tinggi dan keputusan Brexit untuk meninggalkan Kesatuan Eropah.

Inventori minyak mentah AS – 21 Mac 2017 (Rabu, 10.30pm)

Stok minyak mentah merosot sederhana pada minggu lepas selepas mengalami lonjakan sebanyak 9 minggu berturut-turut. Harga minyak mentah sedikit berubah gara-gara kelemahan US Dollar sambil mengimbangi tahap inventori yang agak tinggi di Amerika Syarikat. Namun begitu, tahap inventori yang agak tinggi ini tidak sama di bahagian-bahagian lain di dunia kerana kawasan Asia kekal dalam defisit manakala kawasan Atlantik dan Amerika Syarikat kekal dalam lebihan minyak mentah.

Keputusan Kadar New Zealand – 22 Mac 2017 (Khamis, 4.00am)

 Reserve Bank of New Zealand mengekalkan kadar tunai rasmi tidak berubah pada 1.75 peratus pada bulan Februari. Lebihan dalam ekonomi global serta ketidaktentuan geopolitik merupakan punca bank pusat ini masih meletakkan kadar tidak berubah walaupun harag komoditi kekal mengalami peningkatan dan aktiviti perniagaan dan pandangan global yang lebih cerah.

Laporan tuntutan pengangguran AS – 22 Mac 2017 (Khamis, 8.30pm)

Bilangan rakyat Amerika yang memfailkan tuntutan baru turun sebanyak 241,000 pekerjaan pada minggu berakhir 11 Mac berbanding jangkaan penurunan sebanyak 245,000. Tuntutan pengangguran kekal di bawah 300,000 untuk 106 minggu berturut-turut. Sejak awal tahun 2017, pasaran pekerjaan di US menunjukkan data tahan yang berterusan dengan meletakkan kadar pengangguran kekal rendah pada 4.7 peratus. Kadar upah pula meningkat sebanyak 2.8 peratus pada bulan Februari, sekali gus menunjukkan pengukuhan dalam pasaran buruh.

Ucapan Janet Yellen – 22 Mac 2017 (Khamis, 8.45pm)

Pengerusi Janet Yellen dijadual akan berucap di Washington DC. Yellen dalam ucapannya baru-baru ini berkata bahawa beliau akhirnya merasakan bahawa ekonomi AS telah berada dalam keadaan yang baik. Penggubal dasar juga dilihat semakin yakin apabila ekonomi AS kekal berdaya tahan disamping mengalami kenaikan mendadak terhadap keyakinan ekonomi terbesar itu.

Laporan tempahan Durable Goods Amerika Syarikat – 23 Mac 2017 (Jumaat, 8.30pm)

Laporan ini meningkat semula pada bulan Januari sebanyak 1.8 peratus selepas mengalami penurunan sebanyak dua bulan berturut-turut. Walau bagaimanapun, pelan pelaburan perniagaan menyusut sebanyak 0.4 peratus. Tidak termasuk sektor pengangkutan, data tempahan menjunam sebanyak 0.2 peratus kepada bacaan yang paling lemah sejak Jun. Namun begitu, penganalisis menjangkakan bahawa pelaburan perniagaan akan mengukuh tahun ini kerana prospek pemulihan dalam sektor pembuatan. Tempahan bagi produk ini meningkat sebanyak 0.1 peratus manakala data tempahan teras meningkat sebanyak 0.5 peratus pada bulan Februari.
Sumber : Forex Factory
Hukum Trade Binary Options, Halal atau Haram?


BoE Kekalkan Kadar Faedah Pada 0.75% – Ini Ulasan Jangkaan BoE Pada Tahun 2020!

Bank Pusat England (BoE) mengambil keputusan untuk mengekalkan kadar faedah pada paras sama pada hari Khamis, dalam masa yang sama institusi itu turut mengatakan bahawa terdapat tanda-tanda bahawa ekonomi UK semakin meningkat sejak pilihan raya umum yang diadakan pada Disember lalu dan ekonomi global juga semakin kukuh. Justeru tidak perlu lebih banyak rangsangan buat masa ini.
Sebelum ini pemain pasaran kewangan menjangkakan bahawa terdapat 50% kemungkinan kadar faedah akan dikurangkan namun 7 daripada 2 ahli Jawatankuasa Dasar Monetari memilih untuk mengekalkan kadar bank pada 0.75%. 2 orang anggota luar iaitu Michael Saunders dan Jonathan Haskel sekali lagi telah memilih untuk mengundi untuk menurunkan kadar.
Berdasarkan kenyataan BoE dalam Laporan Dasar Monetari suku tahunannya mengatakan bahawa dasar baru perlu diimplimentasikan semula jika isyarat ekonomi masih lemah untuk menyokong pemulihan pertumbuhan KDNK UK. Namun jika pertumbuhan meningkat seperti yang dicadangkan oleh kaji selidik perniagaan sejak kemenangan pilihan raya Perdana Menteri Boris Johnson pada 12 Disember maka berkemungkinan beberapa pengetatan sederhana dasar diperlukan lebih awal.
 Setakat ini belum ada rincian yang dikeluarkan oleh BoE adakah pengetatan dasar itu akan terhad atau secara beransur-ansur. Bank pusat menganggarkan ekonomi UK tidak akan berkembang sama sekali dalam tiga bulan terakhir pada tahun 2019, berikutan ketidakpastian politik, risiko yang berkaitan dengan Brexit dan pertumbuhan global yang lemah.
Justeru ini berkemungkinan akan memberi kesan ke atas pertumbuhan ekonomi untuk tahun 2020 dimana BoE meramalkan pertumbuhan KDNK hanya pada 0.8% secara keseluruhan, iaitu pertumbuhan paling perlahan sejak krisis kewangan.
Dalam masa yang sama BoE menambah bahawa mereka turut menjangkakan pertumbuhan akan meningkat pada awal tahun ini. Inflasi pengguna akan kekal dibawah 2% pada tahun 2020 dan 2021.


Analisis Teknikal EUR/USD – Timeframe H1 – 11/10/2018

Pergerakan harga pada pasangan matawang EUR/USD semalam digerakkan oleh sentimen pasaran yang berisiko di mana matawang USD terus didagangkan lemah ekoran hasil bon kerajaan AS meningkat semalam. Oleh itu, jika dilihat pada chart EUR/USD pada dagangan semalam harga membuat lonjakan sehingga melepasi paras resistance 1.15300. Berdasarkan indicator Moshed Magic Line, harga yang dilihat membuat penurunan ke paras Magic Pivot semalam kembali melonjak sehingga menyentuh paras resistance MagicR2 sebelum menutup harga sedikit rendah iaitu pada sekitar paras resistance MagicR1.
Pada sesi pasaran Asia hari ini, harga dibuka berhampiran paras Magic Pivot 1.1514 sebelum menyambung kenaikan yang dibuat semalam melepasi paras resistance 1.1549 (MagicR1) dan menuju ke paras resistance 1.1580 (MagicR2) yang dilihat berada di zon tumpuan harga. Namun, harga kembali membuat sedikit penurunan semula ke paras resistance MagicR1 dan bergerak di sekitar paras tersebut pada awal sesi pasaran Eropah. Jika harga berjaya membuat kenaikan lebih tinggi, paras resistance 1.1615 (MagicR3) adalah dilihat paras yang bakal dituju harga seterusnya.
 Namun, jika USD kembali mengukuh semula dalam pasaran, harga bakal ditekan rendah semula dan bergerak menuju ke paras Magic Pivot 1.1514 telebih dahulu sebelum penurunan harga seterusnya akan ke paras support 1.1483 (MagicS1). Seterusnya harga dijangka akan menguji paras support 1.1448 (MagicS2) yang berada pada zon paras terendah yang dicapai harga pada Selasa. Jika harga masih ditekan ke paras lebih rendah, jangkaan harga berkemungkinan akan mencecah paras support seterusnya yang terdekat iaitu pada 1.1417 (MagicS3).
Beri perhatian juga terhadap krisis bajet di Itali yang masih membayangi matawang EURO dalam pasaran semasa. Lihat paras-paras yang menjadi tumpuan harga pada chart EUR/USD dengan berpandukan pada indicator Moshed Magic Line dan tentukan posisi yang terbaik bagi setiap dagangan anda.

Paras support: 1.1483, 1.1448, 1.1417.
Paras resistance: 1.1549, 1.1580, 1.1615.


Pergerakan Semasa Pasaran Forex Dengan GBP Sebagai Matawang Terkuat Pada Awal Sesi New York

US dollar didagangkan bercampur-campur dalam awal sesi New York pada Khamis dengan sentimen kekal baik sejak pada hari Isnin minggu ini. Indeks US dollar yang mengukur kekuatan matawang greenback berbanding enam matawang lain susut 0.02% setakat pada pukul 10.20 malam.
Major pair EUR/USD setakat ini naik 0.05% dengan GBP/USD naik 0.23%. USD/JPY pula naik 0.11% dengan USD/CAD jatuh 0.16%. AUD/USD dan NZD/USD masing-masing jatuh 0.06% dan 0.26%.
Matawang paling kuat pada awal sesi New York adalah GBP diikuti oleh CAD. Manakala matawang paling lemah adalah NZD. Pair GBP/NZD setakat ini telah naik 0.41% (+78 pip), manakala CAD/NZD naik 0.38% (+43 pip).
 Pasaran saham Wallstreet pada Khamis dibuka sedikit rendah dengan ketiga-tiga indeks utama saham di Amerika Syarikat membuat penurunan setakat pada pukul 10.29 malam.
Tidak banyak berita penting yang dikeluarkan pada Khamis dan Jumaat dengan perhatian pasaran ketika ini tertumpu kepada hasil pertemuan Presiden Trump dan Shinzo Abe. Trump mahukan perjanjian bilateral dengan Jepun dan bersedia untuk membincangkan tariff keluli dan aluminium.
Matawang yang paling banyak mengaut keuntungan Sterling pada hari ini membuat kenaikan walaupun dengan data ekonomi yang negatif. Apabila dikaji kepada data-data yang dikeluarkan dari Britain, terdapat data jualan bon kerajaan UK yang dikeluarkan pada pukul 5.30 petang. Data menunjukkan kadar faedah ‘bon 10 tahun UK’ itu meningkat ke paras tertinggi hampir dua tahun yang lepas dengan kadar 2.60%. Jadi apabila kadar faedah mencapai paras tertinggi, ia akan menyebabkan banyak permintaan terhadap bon UK tersebut. Jadi permintaan utk matawang GBP meningkat seterusnya menyebabkan kenaikan Sterling sejak pukul 5.30 petang tadi.


Pasaran Minyak Gempar, Apa Kesan Pada Carta USD/CAD?

Dolar Kanada dijangka akan menerima impak positif pada dagangan minggu ini susulan perkembangan pasaran minyak mentah global yang menggemparkan pasaran.
Nilai komoditi emas hitam itu mencanak tinggi pada penghujung minggu lalu selepas Pertubuhan Negara Pengeksport Petroleum (OPEC) bersama sekutu (OPEC+) mengumumkan langkah pengurangan pengeluaran minyak.
Pemotongan sehingga 1.16 juta tong sehari melibatkan Rusia, Arab Saudi, UAE, Kuwait dan beberapa lagi negara yang dengan sukarela bersetuju untuk bersama-sama mengurangkan pengeluaran.
Pengurangan bekalan akan mendorong lonjakan harga minyak, dan ini sekaligus akan membuatkan nilai dolar Kanada juga meningkat susulan komoditi itu merupakan eskport utama Kanada.
Situasi ini juga dilihat akan mendorong corak penurunan harga yang akan berterusan lagi pada carta pasangan mata wang USD/CAD.
Jika diperhatikan, sepanjang minggu lalu harga telah membuat penurunan sehingga bersambung ke awal minggu ini mencecah zon tumpuan pada 1.35000.
Faktor yang turut mendorong situasi pergerakan tersebut adalah penyusutan yang berterusan oleh US dolar sehinggalah sedikit mengukuh pada penutup dagangan minggu lalu.
Trend kekal bearish dengan pergerakan harga masih berada di bawah paras halangan Moving Average 50 (MA50) pada rangka masa 1 jam di carta USD/CAD tersebut.
Walaupun dolar Kanada dijangka akan mengukuh, namun harga memaparkan kenaikan pada dagangan sesi Asia pagi ini (Isnin) menguji MA50 bersambung pembukaan sesi Eropah.
 Jika halangan MA50 gagal dilepasi dan dolar Kanada mula mengukuh di sesi berikutnya, harga dilihat bakal meneruskan penurunan di bawah zon 1.35000.
Penurunan lanjut harga akan menuju sekitar 1.34000 untuk catatkan paras terendah terbaru 7 minggu.
Namun jika harga melonjak lebih tinggi menembusi halangan MA50, waspada untuk petunjuk awal perubahan trend bullish yang bakal bermula.
Kenaikan bakal menuju paras sekitar 1.36500-1.36800 yang membentuk zon SBR (support become resistance) untuk harga mengujinya.
Seterusnya, rintangan pada ketinggian 1.3800 akan menjadi sasaran berikutnya jika corak kenaikan harga berjaya dikekalkan.
Selain pasaran minyak mentah, tumpuan akan terarah pada laporan data pekerjaan Kanada dan NFP AS pada penghujung minggu yang akan mempengaruhi pergerakan kedua-dua mata wang itu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Perdagangan Australia Semakin Baik Pada September

Imbangan perdagangan (trade balance) Australia telah dikeluarkan pada pukul 8.30 pagi tadi yang menunjukkan penyusutan 35% kepada A$-1.23 billion daripada A$-1.89 billion bulan sebelum.
Imbangan perdagangan atau dalam bahasa inggerisnya “Trade Balance”, adalah satu indikator yang amat penting untuk kita melihat sama ada ekonomi sesebuah Negara itu baik atau tidak. Secara ringkasnya imbangan perdagangan adalah jumlah eksport tolak jumlah import bersih.
Di mana jika hasil tolak itu  positif, ia dipanggil trade surplus (lebihan perdagangan) yang mana adalah baik manakala jika hasil tolak itu adalah negatif, ia dipanggi trade deficit (defisit perdagangan).
Kenapa lebihan perdagangan baik untuk sesebuah Negara? Ok, apabila kita mengatakan data imbangan perdagangan itu adalah trade surplus “lebihan perdagangan”, ia bermakna jumlah eksport adalah lebih banyak daripada jumlah import.
Pun begitu, data deifisit perdagangan Australia ini menunjukkan tanda positif kerana mencatatkan defisit yang semakin menyusut. Data yang dikeluarkan pagi tadi dianggap mengejutkan kerana jangkaan penganalisis adalah jauh lebih tinggi dari data sebenar iaitu A$1.71 bilion.
Nilai eksport meningkat 2% berbanding bulan sebelum. Import pula menyusut 1% selepas tidak berubah pada bulan sebelum.
 Kita boleh lihat peningkatan dalam nilai eksport dan penyusutan import dalam rajah di bawah.
Eksport Australia semakin meningkat

Import Australia stabil

Trade balance yang semakin baik mendekati nilai positif

Nilai eksport barang dan perkhidmatan Australia meningkat sebanyak A$426 juta kepada A$27.25 billion pada September seperti ditunjukkan dalam rajah di atas. Import barang dan perkhidmatan pula susut sebanyak A$241 juta kepada A$28.48 billion.
Walaupun Australia telah merekodkan dagangan defisit (trade deficit) sejak 30 bulan lepas, tetapi nila defisit ini menunjukkan tren yang semakin berkurangan. Hal ini memberi isyarat kepada perdagangan Australia yang semakin baik dimana nilai eksport semakin meningkat atau import yang semakin berkurangan.

Ekonomi dan Dolar Australia. Apa yang Kita Tahu Setakat Ini.


USD/JPY Terus Naik Lebih Tinggi, Catat Paras Ketinggian Terbaru Lagi!

Pergerakan harga pada carta pasangan matawang USD/JPY meneruskan kenaikan ke paras lebih tinggi berikutan pengukuhan pada dagangan dolar USD.
Dolar USD kukuh didorong oleh data jualan runcit Amerika Syarikat untuk bulan Disember yang meningkat bagi bulan ketiga berturut-turut.
Di samping itu juga, matawang safe-haven Yen Jepun diniagakan lemah ekoran sentimen pasaran yang semakin pulih selepas perjanjian perdagangan AS-China selesai ditandatangani awal pagi semalam.
Dagangan pada sesi pasaran Asia hari melihatkan harga pada carta USD/JPY mencatatkan paras ketinggian terbaru mingguan mencapai paras ketinggian sekitar 110.300 selepas menembusi ketinggian 109.700 pada awal minggu.
Paras ketinggian yang dicapai tersebut merupakan paras tertinggi terbaru bagi dagangan USD/JPY sejak Mei 2019.
 Harga yang bergerak di atas garisan sokongan Moving Average 50 (MA50) masih menunjukkan trend pergerakan harga masih bullish.
Kenaikan harga berkemungkinan akan mencapai paras ketinggian terbaru jika momentum pengukuhan US dolar berjaya dikekalkan.
Sebaliknya jika sentimen pasaran kembali berisiko, harga bakal membuat penurunan semula bergerak lebih rendah di bawah paras MA50.
Penurunan dilihat akan kembali menguji paras 109.700 yang merupakan zon RBS (resistance become support) terhampir sebelum penurunan lebih rendah diteruskan.
Lihat gambar carta pasangan matawang USD/JPY di bawah untuk rujukan analisis teknikal anda.


GBP/USD Menjunam 100 Pips Susulan Keputusan Mesyuarat BOE!

Pound Sterling menjadi mata wang utama dengan prestasi paling merosot pada minggu ini selepas keputusan mesyuarat dasar monetari bank pusat England menyaksikan penyusutan ketara Pound.
Bank of England (BOE) telah mengekalkan kadar faedah tidak berubah di paras 0.10% dan menyampaikan kenyataan bernada dovish memberi isyarat untuk terus mengekalkan dasar yang longgar sehingga mencapai sasaran inflasi bank pusat.

Jom teliti pergerakan harga pada carta pasangan mata wang GBP/USD.
Bermula dari awal minggu, harga berjaya pamerkan corak kenaikan semula selepas penurunan ketara pada miggu sebelumnya.
Kenaikan berterusan sehingga Rabu mencapai paras rintangan 1.4000 sebelum turun semula pada dagangan Khamis menjelang keputusan mesyuarat BOE.
Susulan keputusan mesyuarat, Pound menjunam memberi reaksi terhadap nada dovish bank pusat menyaksikan penurunan harian sekitar 100 pips dicatatkan.
 Namun, paras 1.39000 dilihat menjadi paras sokongan harga yang berjaya menghalang kejatuhan lebih rendah sebelum harga sedikit meningkat dan bergerak perlahan bersambung ke sesi Asia pagi Jumaat sekitar 1.39200.
Selepas penurunan di bawah paras halangan Moving Average 50 (MA50) pada rangka masa 1 jam pergerakan harga, penganalisis kembali melihat isyarat kecenderungan untuk harga menyambung trend penurunan semula.
Penurunan awal harga dilihat akan menguji zon support 1.38000 yang menjadi zon yang berjaya membendung kejatuhan harga pada penurunan minggu lalu.
Jika harga berjaya turun melepasi zon tersebut, sasaran harga seterusnya dijangkakan untuk menuju ke paras sekitar 1.37000 yang menjadi zon support harga pada dagangan Mac dan April lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Berjaya Capai Paras Ketinggian Terbaru

Sentimen risk-off pasaran telah mendorong para pemain pasaran untuk beralih ke arah pelaburan selamat dengan beberapa faktor yang menjadi tumpuan ketika ini seperti krisis minyak serta ketegangan geopolitik Rusia-Ukraine.
Justeru, komoditi emas juga dilihat menerima manfaat dalam situasi ini di mana nilai emas berjaya meningkat ketika US dolar didagangkan bercampur-campur menjelang mesyuarat FOMC yang semakin hampir.
Pada carta harga XAU/USD yang mengukur nilai emas berbanding US dolar, pelabur menyaksikan harga emas mencatatkan paras ketinggian terbaru lagi minggu ini.
Selepas melonjak pada dagangan minggu lalu melepasi paras 1830.00, harga mula mendatar di atas paras 1830.00 tersebut sebagai paras sokongan baru harga sekaligus membentuk zon RBS (resistance become support) terbaru.
Bersambung pada dagangan awal minggu ini, harga berjaya melonjak dari zon tersebut sehingga mencapai paras ketinggian 1854.00 di penghujung sesi New York semalam.
Namun pada dagangan hari ini (Rabu), harga bergerak perlahan dan sedikit menurun sejak sesi Asia bersambung ke sesi Eropah.
Paras sokongan Moving Average 50 (MA50) pada rangka masa 1 jam pergerakan harga untuk pelabur menilai reaksi harga di paras tersebut untuk jangkaan arah harga seterusnya.
 Kenaikan lebih tinggi dijangka akan diteruskan melepasi paras ketinggian terbaru yang dicapai untuk menuju ke zon rintangan pada 1870.00.
Zon ketinggian tersebut sebelum ini pernah diuji pada November lalu, namun harga emas gagal untuk terbang lebih tinggi.
Sebaliknya jika harga kembali kecundang semula membuat penurunan, zon RBS 1830.00 akan diuji sama ada masih mampu untuk menyokong kenaikan harga semula atau ditembusi.
Jika harga menjunam melepasi zon tersebut, penurunan harga akan menguji dahulu zon harga 1810.00 sebelum ke zon tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG